
Sfântul cuvios Isidor Pelusiotul (449) 

Materiale despre Sfântul cuvios Isidor Pelusiotul: 

Sfântul cuvios Isidor (449) era egiptean de neam şi rudenie cu Teofil şi Chiril, 
arhiepiscopii Alexandriei, vieţuind pe vremea împăratului Teodosie cel mic (408- 
450). EI învățase multă carte şi era socotit de istoricii din vremea sa drept un filo- 
sof şi desăvârşit îndrumător în înţelepciunea vieţii şi a Sfintelor Scripturi. 

În această lună (februarie), ziua a patra: Prea cuviosul părintele nostru Isidor 
Pelusiotul (Minei) 


La Vecernie 


De nu este post, se face slujba praznicului, şi a Sfântului Isidor, iar de este post nu- 
mai a sfântului. 


La Doamne, strigat-am..., se pun stihirile pe 6: 3 stihiri ale praznicului şi 3 ale 
sfântului. 


Stihirile praznicului, glasul 1: 


Podobie: Ceea ce eşti bucuria Cetelor cereşti şi pe pământ oamenilor tare folosi- 
toare, prea curată Fecioară miluieşte-ne pe noi cei ce scăpăm la tine. Că nădejdile 
noastre, după Dumnezeu, întru tine le-am pus, Născătoare de Dumnezeu. 


Acum prăznuim darul cel mântuitor al arătării de Dumnezeu celei nespuse. Că 
făcându-se din Fecioară prunc neschimbat Hristos Dumnezeu, se aduce de Maica 
sa în biserică lui Dumnezeu şi Tatăl, pe care luându-l Simeon l-a îmbrățişat. 


Proorocilor te-ai arătat cât era prin putinţă lisuse a te vedea odinioară. lar acum 
Cuvinte al lui Dumnezeu, te-ai arătat de bunăvoie în toată lumea cu trup din Fe- 
cioara Maria, Hristoase, arătând mântuirea ta tuturor celor din Adam, ca un iubi-tor 
de oameni. 

Cel ce ai aşezat de demult legea în muntele Sinai, plineşti acum cele ale legii în 
cetatea Sionului, căci ca un prunc, Hristoase, cu mâinile Născătoarei de Dumnezeu 
ai voit a te aduce cu trupul în biserică, pe mâinile lui Simeon, cu arderile de tot. 


Alte Stihuri, ale sfântului, glasul al 4-lea: 
Podobie: Ca pe un viteaz... 


Cu privire prin gând, şi cu faptele înălțându-te către Dumnezeu, în toată viaţa ai 
petrecut prea înțelepte, înfingându-ţi faptele ca nişte suişuri, către vederea de 
Dumnezeu, şi iubind cu înţelepciune dragostea cea desăvârşită, unde ajungând, ai 
încetat a mai dori, acum învrednicindu-te sfârşitului celui fericit şi luminii celei în 
trei sori. 


Cu revărsarea darului şi cu ploile cuvintelor tale, adăpi pe toţi cei cugetători de 
Dumnezeu. Că punându-ţi gura la paharul înţelepciunii celei de sus, ca dintr-un 
izvor ai tras băutură din destul, şi o ai împărțit, trimițând şi învățând pretutindenea 
razele dogmelor tale, şi îndreptând gândurile, vrednicule de minune. 


Cu înfrânarea ai omorât cugetarea trupului, îmbrăcându-te cu omorâre aducătoare 
de viaţă, şi starea sufletului lățindu-o, prea cuvioase, arătat o ai făcut desăvârşit 
încăpătoare darurilor Duhului, şi te-ai făcut vas de învăţăturile cele de Dumnezeu 
insuflate, şi lăcaş Înţelepciunii celei mai presus de cuget. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 7-lea 


Lumină spre descoperirea neamurilor, ai venit pe pământ din Cer Mântuitorul 
nostru, şi ieşind din Fecioară, te-ai odihnit în braţele dreptului Simeon. Că trebuia 
dătătorule de viaţă al tuturor, să te cunoşti de bătrânul, că ai venit să-l slobozeşti pe 
el, după cuvântul tău, cela ce ai mare mulă. 


La Stihoavnă 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 


Primeşte o Simeoane, pe Domnul slavei, precum ţi s-a vestit ţie, de la Duhul Sfânt; 
că iată a venit. 

Stih: Acum slobozeşte pe robul Tău, Stăpâne, după cuvântul Tău, în pace. 


Purtând curata şi prea neîntinata Fecioară, pe Făcătorul şi Stăpânul ca pe un prunc 
în braţe, în biserică intră. 


Stih: Lumină spre descoperire neamurilor şi slavă norodului tău Israil. 


Mare şi înfricoşată şi străină taină, cela ce cuprinde toate, şi pruncii zideşte ca un 
prunc în braţe se poartă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 2-lea, a lui Ghermano 


Astăzi Simeon, primeşte în braţe pe Domnul slavei pe care mai-nainte sub nor l-a 
văzut Moise, când în muntele Sinai i-a dat lui tablele. Acesta este cela ce a grăit 
prin prooroci, şi Făcătorul legii; acesta este pe care David mai-nainte l-a vestit. 
Cela ce este tuturor înfricoşat, care are mare milă. 


Troparul sfântului, glasul al 8-lea: Întru tine părinte cu osârdie s-a mântuit cel du- 
pă chip; că luând crucea, ai urmat lui Hristos; şi lucrând, ai învăţat să nu se uite la 
trup, că este trecător; ci să poarte grijă de suflet, de lucrul cel nemuritor. Pentru 


aceasta şi cu îngerii împreună se bucură, cuvioase Isidore, duhul tău. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, al 
praznicului 


La Utrenie 
La Dumnezeu este Domnul..., Troparul praznicului şi al sfântului, după rânduială. 
După întâia Catismă Sedealna, glasul |: 
Podobie: Ceata îngerească... 
Cela ce este împreună cu Tatăl pe scaunul cel sfânt, venind pe pământ, s-a născut 
din Fecioară, şi prunc s-a făcut cel ce este cu anii nehotărât, pe care luându-l 


Simeon în braţe, bucurându-se a zis: Acum slobozeşte Milostive veselind pe robul 
tău. 

Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iar aceasta 


După a doua Catismă, Sedealna, glasul al 4-lea: 


Podobie: Degrab ne întâmpină pe noi mai înainte până ce nu ne robim când vrăj- 
maşii Te hulesc pe Tine şi ne îngrozesc pe noi, Hristoase, Dumnezeul nostru, 
pierde cu Crucea Ta pe cei ce se luptă cu noi, ca să cunoască cât poate credinţa 
dreptmăritorilor, pentru rugăciunile Născătoarei de Dumnezeu, Unule, lubitorule 
de oameni. 


Luând Simeoane în braţe cu mâinile tale cele bătrâne pe Hristos Dumnezeul nostru, 
cel ce s-a făcut prunc cu trup din Maică neispitită de bărbat, ai luat hotărârea 
săvârşirii cu slavă, şi ai primit darul minunilor, cel pururea curgător. Pentru aceea 
după datorie toți te slăvim. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
iar aceasta 


Canoanele al praznicului cu Irmosul pe 8 şi al sfântului pe 4. 


Canonul Sfântului 


Cântarea 1-a 


Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 

Suspinul inimii mele celei zdrobite ascultându-l, Stăpâne, vindecă zdrobirea sufle- 
tului meu cea cumplită, Hristoase, cu rugăciunile cuviosului tău, ca un atotputer- 
NIC. 

Prin lucrarea bunătăților, ca un înţelepțit de Dumnezeu Isidore, suindu-te la vedere 
de Dumnezeu curată, arătat te-ai îmbogăţit de arătarea cea veselitoare, fiind îm- 
preună cu Dumnezeu totdeauna. 


Slavă Tatălui şi Fiului şi Sfântului Duh. 


Apropiindu-ţi gura de paharul înţelepciunii, prea înţelepţeşte ai scos de acolo cur- 
gerea darurilor, cântând lui Dumnezeu cântare de biruinţă. 


Şi acum şi pururea şi în vecii vecilor. Amin (a Născătoarei de Dumnezeu) 


Ca la un nor uşor a venit la tine Ziditorul, Stăpână curată, ca să surpe ca un puter- 
nic cele făcute de mână ale Egiptului, Hristos cel ce este atotputernic. 


Cântarea a 3-a 
Irmos: Nu este sfânt precum tu Doamne... 


Cu istețimea cugetului, văzând pururea pomenite arătat firea lucrurilor, printr-însa 
al ajuns nerătăcit la pricina cea începătoare, ca un curat de Dumnezeu cuvântător. 


Punându-ţi viaţa arătat ca o gândire de moarte, purtătorule de Dumnezeu de trei ori 
fericite, ai omorât pricinile patimilor celor trupeşti, fiind cuprins de dragostea ne- 
pătimirii. 

Slavă Tatălui şi Fiului şi Sfântului Duh. 


Bucurându-te ai urmat după Hristos, purtând crucea părinte cu nevoinţă tare, şi cu 
dânsul te-ai asemănat, cât a fost cu putinţă prin curăța vieţii. 


Şi acum şi pururea şi în vecii vecilor. Amin (a Născătoarei de Dumnezeu) 


Peste legile fireşti născând pe Stăpânul, Născătoare de Dumnezeu Fecioară, ai stri- 
cat blestemul neascultării celei de demult, izvorând Izvorul binecuvântării. 

Irmosul: Nu este sfânt precum tu Doamne Dumnezeul meu, care ai înălţat cornul 
credincioşilor tăi, Bunule, şi ne-ai întărit pe noi pe piatra mărturisirii tale. 


Condacul sfântului, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Alt luceafăr pe tine Biserica aflându-te întru sine, cu fulgerele cuvintelor tale lumi- 
nându-se strigă către tine: Bucură-te, prea fericite de Dumnezeu înţelepţite Isidore. 


Sedealna, glasul al 3-lea: 

Podobie: Pentru mărturisirea... 

Carte a înţelegerii învăţăturii alcătuită cu bogăţia credinţei, te-ai arătat prin Duhul 
cel prea curat, descoperind cele dumnezeieşti, celora ce le trebuieşte, şi învistierind 
viaţă, celor ce poftesc. Părinte cuvioase, roagă pe Hristos Dumnezeu, să ne dăru- 


iască nouă mare milă. 


Slavă Tatălui şi Fiului şi Sfântului Duh. Și acum şi pururea şi în vecii vecilor, a 
praznicului, glasul al 8-lea 


Podobie: Inviat-ai din morţi... 

Născutu-te-ai din Maică, Cuvinte cel fără început, adusu-te-ai în biserică, Impă- 
ratul slavei, şi bătrânul bucurându-se te-a primit în braţe, strigând: Acum mă slobo- 
zeşte, pe cela ce l-ai păzit după cuvântul tău, cel ce bine ai voit să mântuieşti ca un 
Dumnezeu neamul omenesc. 


Cântarea a 4-a 


Irmos: Hristos este Puterea mea, Dumnezeu şi Domnul, cinstita Biserică cu dum- 
nezeiască cuviinţă cântă strigând; din cuget curat întru Domnul să prăznuim. 


Supunându-te lui Hristos, cuvioase, averea care ţi s-a dat, ca un rob bine plecat din 
destul o a împărțit, şi Stăpânul tău te-a învrednicit pe tine bucuriei celei negrăite. 


Trecând deplin noianul înţelepciunii, ai câştigat mărgăritarul cel frumos, ca un bun 
neguțător, şi te-ai îmbogăţit numai cu această comoară nesfârşită. 

Slavă Tatălui şi Fiului şi Sfântului Duh. 


Luminându-te de dumnezeiescul Duh, tuturor ai trimis ca un soare razele cuvin- 
telor tale, poftind mântuirea credincioşilor, descoperitorule de cele dumnezeieşti. 


Şi acum şi pururea şi în vecii vecilor. Amin (a Născătoarei de Dumnezeu) 

Cu adevărat sunt negrăite şi nepricepute la cei de pe pământ, şi la cei din Cer tai- 
nele naşterii tale celei cuvioase lui Dumnezeu, Născătoare de Dumnezeu pururea 
Fecioară. 

Cântarea a 5-a 

Irmos: Cu dumnezeiască strălucirea Ta, Bunule, sufletele celor ce aleargă la Tine 
cu dragoste, mă rog, luminează-le; ca să Te vadă Cuvinte al lui Dumnezeu pe Tine, 
adevăratul Dumnezeu, cel ce îi chemi din negura greşelilor. 

Cu omorârea patimilor prea înțelepte făcându-te afară din trup, prin dragoste ai 
vorbit cu Dumnezeu, cel ce este lumina cea prea curată şi prea luminată, care nu- 
mai curăţire cere de la om. 

Cu dumnezeiască lumina ta, Bunule, luminându-se acum purtătorul de Dumnezeu, 
s-a făcut stâlp cu totul luminos, trimițând tuturor dumnezeieştile raze ale dumne- 
zeieştii lumini, şi gonind întunericul necunoştinţei. 

Slavă Tatălui şi Fiului şi Sfântului Duh. 

Cela ce voieşte ca un bun să se mântuiască toţi, te-a arătat pe tine prea înțelepte po- 
văţuitor celor rătăciţi, ca să întorci pe mulți spre calea mântuirii, Isidore de trei ori 
fericite părinte. 

Şi acum şi pururea şi în vecii vecilor. Amin (a Născătoarei de Dumnezeu) 

Intru adevăr cu gura şi cu sufletul te mărturisim pe tine, cu totul fără prihană, prea 
bună Stăpână a lumii, că ai născut pe Dumnezeu întrupat, şi pe tine curată te pun 
înainte cu credinţă apărătoare vieţii. 


Cântarea a 6-a 


Irmos: Marea vieţii văzându-o... 

Cu engolpionul cercărilor împodobindu-te ca un preot, purtătorule de Dumnezeu, 
cu trupul, şi cu sufletul, cu aceiaşi socotinţă înțelepţeşte ai hotărât a supune pe cel 
rău, celui mai bun, vrednicule de laudă. 


Slavă Tatălui şi Fiului şi Sfântului Duh. 


Egiptul patimilor, şi al desfătării cercându-l, tare I-ai bătut mărite, cu lovirile înfrâ- 
nării părinte, lauda sihaștrilor, netezind petrecerea credincioşilor. 


Şi acum şi pururea şi în vecii vecilor. Amin (a Născătoarei de Dumnezeu) 


Cel ce poartă toate cu putere dumnezeiască, şi le ţine împreună ca un milostiv, în- 
trupându-se Preacurată, se ţine ca un prunc în braţele tale, cel împreună veşnic, şi 
de o fiinţă cu Tatăl. 


Irmos: Marea vieţii văzând-o înălțându-se de viforul ispitelor, la limanul Tău cel 
lin alergând, strig către Tine: scoate din stricăciune viaţa mea, Mult Milostive. 


Condacul şi Icosul praznicului. 
Sinaxar 


Intru această lună, în 4 zile. Pomenirea prea cuviosului părintelui nostru Isidor 
Pelusiotul. 


Stih: Pelusiotule bucură-te, de multe ori mie (este a zice), bucură-te, 
Străină bucurie dobândind, și de țărână dezbrăcându-te. 

În a patra zi pe Isidor l-au pus, 

În mormânt întunecos. 


Acest sfânt fiind egiptean de neam, se răspândea fecior de bine credincioşi părinți 
şi iubitori de Dumnezeu, şi era rudenie cu Teofil şi cu Chiril, arhiepiscopii alexăn- 
drenilor. Acesta făcând multă procopseală la învăţătura cărții şi dumnezeieştii înţe- 
lepciuni, şi celei de afară a lăsat multe scrisori minunate, şi vrednice de pomenire 
iubitorilor de învățătură. Că lăsând tot telul de avuţie şi strălucirea neamului, şi 
bună norocirea vieţii, ajunse la muntele Pelusiotului, şi se făcu monah, şi acolo 
îndeletnicindu-se, şi vorbind cu Dumnezeu, a luminat cu dumnezeieştile lui cuvinte 
toată lumea, întorcând pe păcătoşi, şi întărind pe cei ce îndreptau faptele cele bune, 
şi pe cei neascultători cu tăietura dumnezeieştilor dojeniri spre bunătăţi îi întorcea. 

Incă şi împărați către folosul lumii dojenea, şi le aducea aminte, şi în scurt să zi- 
cem, tâlcuia şi dezlega foarte cu înţelepciune tuturor celor ce-l întrebau, cuvintele 
şi mărturiile dumnezeieştii Scripturi, şi epistolele lui se zice a fi ca zece mii. 


Aşadar prea bine trăind, şi dumnezeieşte purtându-se, îşi săvârşi în adânci bătrâneţi 
viaţa sa. 


Tot în această zi, pomenirea prea cuviosului părintelui nostru Nicolae mărturi- 
sitorul Studitul. 


Stih: Cel ce a pus măsuri vieţii, a socotit aceasta, 
Ca şi Nicolae din viaţă a se muta. 


Acest cuvios s-a născut în ostrovul Critului, şi vrând ca să vadă pe rudenia sa 
Teofan, s-a dus la Constantinopol, şi aflându-l pe el în mânăstirea Studiţilor nu- 
mărat cu ceilalţi fraţi, s-a îmbrăcat şi acesta cu schima monahicească. 


Și după ce a trecut toată duhovniceasca învăţătură, şi s-a învăţat prea cu amăruntul, 
care sunt semnele monahiceştei petreceri, şi după ce a ajuns la vârful bunătăţilor, 
atunci fu hirotonisit preot. 


Și ce a urmat după aceasta, a fost izgonit fericitul acesta Nicolae, împreună cu 
Sfântul Teodor, egumenul mânăstirii Studiților. În urmă au fost chemaţi amândoi 
din izgonire, apoi au fost bătuţi cu vine de bou, din porunca împăratului Leon 
Armeanul, luptătorul de icoane, căci se închinau Sfintelor icoane, şi aşa au fost pu- 
şi în temniţă. Şi iarăşi fiind întrebaţi, şi adeverind închinăciunea Sfintelor icoane, 
iarăşi au fost bătuţi, şi legându-i i-au aruncat iarăşi în temniţă, întru care rămânând 
trei ani, şi luptându-se cu foamea şi cu setea, şi cu goliciunea, de acolo au fost 
trimişi la Smirna; unde iarăşi fiind bătuţi, şi aruncaţi în temniţă, li s-au pus şi 
picioarele în butuc. 


lar după trecerea de douăzeci de luni, a murit Leon Armeanul, şi atunci fericiții 
slobozindu-se din temniţă, s-au dus la Calcedon, şi acolo întâlnindu-se cu de trei 
ori fericitul Nichifor patriarhul Constantinopolului, petreceau împreună cu el. 


Iar după puţină vreme, când după Armeanul a împărățit Mihail Travlul şi luptătorul 
de icoane, atunci au fost izgoniți la Prusa din porunca zisului Mihail, şi de acolo la 
Acrita ce se află lângă Calcedon, unde petrecând Sfântul Teodor, s-a mutat către 
domnul. 

Iar după ce a murit Mihail Travlul, şi a primit împărăția Teofil fiul său iarăşi s-a 
pornit goană asupra drept-credincioşilor închinători ai Sfintelor icoane. Şi după ce 
s-a dus din viaţă şi Teofil, s-au făcut următori pe tronul împărăției drept-credin- 
cioasa împărăteasă Teodora împreună cu fiul său Mihail, atunci s-a făcut pace 
statornică între drepteredincioşi. 


lar după ce s-a făcut împărat Vasile Machidon, atunci cu multe îndemnări, a îndu- 
plecat pe cuviosul acesta şi mult-pătimitorul Nicolae, şi l-a aşezat igumen mână- 
stirii Studiţilor. Deci cu acest fel, şi cu atâtea lupte petrecându-şi viaţa sfințitul 
acesta părinte, şi de multe rele pătimiri fund chinuit, s-a odihnit cu pace, vieţuind 
ani şaptezeci şi cinci. 


Tot în această zi, Sfântul Sfinţitul mucenic Avramie, episcopul Arvilului din Per- 
sia. 


Stih: Unde este această îngrozitoare nevoitorilor domnilor, 
Zicea Avramie arătând la sabia călăului. 


Pe la al cincilea an al goanei ce s-a făcut în Persia împotriva creştinilor, a fost prins 
Sfântul acesta Avramie, episcop fiind uneia din cetățile Persiei, numită Arvil, de 
mai-marele vrăjitor al împăratului, şi a fost silit de el să se lepede de Hristos, şi să 
se închine soarelui; iar fericitul Avramie, îi zicea lui: Nenorocite şi ticălosule, cum 
nu te temi a mă îndemna, să fac cele ce nu se cuvin ? Şi este cu putinţă să las pe 
Făcătorul soarelui, şi al tuturor făpturilor, şi să mă închin soarelui, care este făcut 
de Dumnezeu ? Aceste cuvinte foarte au tulburat pe tiranul împotriva Sfântului. Şi 
îndată a poruncit să fie scos afară, pe pământ aruncat, şi cu toiege vârtoase să se 
bată. Şi aceasta făcându-se, după ce mai marele vrăjitorilor a văzut pe sfântul că 
suferea vitejeşte; iar mai vârtos că se şi ruga pentru cei ce-l băteau, zicând: 
Doamne nu le pune lor păcatul acesta, că nu ştiu ce fac, a poruncit să 1 se taie capul 
cu sabia. Şi s-a săvârşit Sfântul Avramie, în satul ce se zice Telman, prin tăierea 
cea de sabie. 


Tot în această zi, pomenirea prea cuviosului părintelui nostru loan cel din 
Irinopoli, unul din sfinţii părinţi cei de la Niceea. 


Stih: Şi loan pentru Ortodoxie râvnind. 
Cu îndrăzneală pe rău credincioşi era mustrând. 


Tot în această zi, pomenirea Sfântul mucenic Teoctist. 

Stih: Cu dumnezeieşti armele dumnezeieştii credinţe fiind acoperit, 
Teoctist, la sabie grumazul şi-a descoperit. 


Tot în această zi, pomenirea prea cuviosului şi făcătorului de minuni lasim, care 
cu pace S-a săvârşit. 


Stih: Însă a lui Iasim şi singură proastă țărână fiind, 
Bolnavilor vindecătorul dar este dând. 


Tot în această zi, Sfântul noul mucenic Iosif de la Halep, care a mărturisit la 
anul o mie şase sute optzeci şi şase; prin sabie s-a săvârşit. 


Stih: Sufere losife tăierea prin sabie bărbăteşte, 
Şi de la Dumnezeu cunună nestricăcioasă primeşte. 


Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 

Irmos: Dătător de rouă cuptorul l-a făcut îngerul, cuvioşilor tineri, iar pe haldei 
arzându-i porunca lui Dumnezeu, pe tiran l-a plecat a grăi: Binecuvântat eşti, Dum- 
nezeul părinţilor noştri! 

La întărirea credinţei te-a pus Stăpânul pe tine părinte ca pe un soare, ca să lumi- 
nezi cu lumină înţelegătoare sufletele, celor ce neîncetat strigă: Bine eşti cuvântat 
Dumnezeul părinților noştri. 

Slavă Tatălui şi Fiului şi Sfântului Duh. 

Spălat-ai spurcăciunile trupului şi ale sufletului fericite, cu curgerile lacrimilor, şi 
făcându-te lumină celor de pe pământ, purtătorule de Dumnezeu, pe toţi ai învăţat 
să strige: Bine eşti cuvântat Dumnezeul părinților noştri. 

Şi acum şi pururea şi în vecii vecilor. Amin (a Născătoarei de Dumnezeu) 

Stând pe temeiul cel neclintit al credinţei, pe tine Maica lui Dumnezeu cea fără pri- 
hană te mărturisim Născătoare de Dumnezeu, că ai născut pe Cuvântul lui Dumne- 


zeu mai presus de fire. Bine este cuvântat rodul pântecelui tău, prea curată. 


Cântarea a 8-a 

Irmos: Din văpaie cuvioşilor... 
Ca o jertfă cuvântătoare ai adus toată viaţa ta, părinte, spre miros de bună mirea- 
smă lui Hristos Dumnezeu, care s-a spânzurat pe Cruce; pe care îl prea înălțăm în- 


tru toţi vecii. 


Având ca o moştenire de mult preţ cuvintele tale cele însufleţite, înmulţeşti avuţia 
şi după moarte la toţi credincioşii, care înalță pe Hristos întru toți vecii. 


Binecuvântăm pe Tatăl, şi pe Fiul şi pe Sfântul Duh, Domnul. 
Infrumuseţatu-te-ai prea fericite cu frumuseţea cuvintelor tale, că te-ai arătat con- 
dei Duhului Sfânt, scriind cu bună credință cunoştinţa lui cea dumnezeiască, celor 
ce prea înalță pe Hristos întru toţi vecii. 

Şi acum şi pururea şi în vecii vecilor. Amin (a Născătoarei de Dumnezeu) 

Către acoperământul tău năzuiesc, Ceea ce eşti cu totul fără prihană, şi sprijinitoare 
vieţii mele te pun acum înainte pe tine, care mai presus de minte ai născut pe 
Dumnezeu Cuvântul, pe care îl prea înălțăm întru toţi vecii. 


Irmosul: 


Să lăudăm, să binecuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Din văpaie cuvioşilor rouă ai izvorât, şi jertfa dreptului cu apă o ai ars; că toate le 
faci, Hristoase, cu singură voirea. Pe tine te prea înălțăm întru toţi vecii. 


Cântarea a 9-a 

Irmos: Pe Dumnezeu a-l vedea... 

Ca o rază a luminii a strălucit cuvântul darului în sufletul tău prea fericite, şi prin 
tine tot pământul s-a umplut de lumina lui; de care cei ce ne împărtăşim lăudăm 
comoara înţelepciunii tale părinte. 

Urmând învățăturilor celor părinteşti, cugetătorule de Dumnezeu, cu gând dumne- 


zeiesc ne-ai învăţat a ne închina unei firi în trei feţe, şi a o cinsti teologhisind, ne- 
zidită, fără începere. Care izvorăşte lumină tuturor credincioşilor. 


AA AAA AAA AAA AAA AAAAAAĂAA 


Xe Xe e e eee RX 


SA AA AA AAA AAA AAA AAA AAA AAA 


Xe Xe Xe ee eee eee eX 


Slavă Tatălui şi Fiului şi Sfântului Duh. 


Aflând răsplătirile ostenelilor tale, şi apucând în ceruri viață nesfârşită, cere mân- 
tuire, celor ce laudă pomenirea ta prea înțelepte fericite Isidore, stând înaintea 
scaunului Mântuitorului, împreună cu îngerii. 


Şi acum şi pururea şi în vecii vecilor. Amin (a Născătoarei de Dumnezeu) 
Dumnezeu Cuvântul luând fără stricăciune chip stricăcios, pe oameni i-a îmbrăcat 
cu nestricăciune, sălăşluindu-se cu bunăvoirea Tatălui, întru tine Cea plină de dar. 
Pentru aceea cu totul fără prihană, împreună cu Oştile cele cereşti pe tine te slăvim. 
Irmos: Pe Dumnezeu a-L vedea nu este cu putinţă oamenilor, spre care nu cutează 
a căuta Oştile îngereşti; iar prin tine Preacurată S-a arătat oamenilor Cuvântul In- 
trupat. Pe care mărindu-L cu Oştile cereşti, pe tine te fericim. 

Luminânda 
Podobie: Femei auziți glas... 
Cu sudorile sihăstriei ai stins văpaia patimilor, şi către înălţimea nepătimirii suin- 
du-te de Dumnezeu purtătorule, acum cu bucurie stai înaintea scaunului lui Hristos, 


rugându-te pentru noi, care săvârşim prea sfântă pomenirea ta Isidore. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, a 
praznicului 


Născându-se din tine Născătoare de Dumnezeu Ziditorul Cerului şi al pământului 
negrăit, precum ştie, acum s-a adus la biserică ca un prunc pe brațe, pe care pri- 
mindu-l Simeon, striga: Dumnezeu eşti Stăpâne, mântuitor şi izbăvitor neamului 
omenesc, Hristoase al meu. 

La Stihoavnă 


Stihirile, glasul al 2-lea: 


Podobie: Casa Efratei, cetate sfântă, a proorocilor mărire; împodobeşte-ţi casa în- 
tru care Cel dumnezeiesc se naşte. 

Născutu-s-a Hristos din Fecioară fără întinăciune, precum din Tatăl fără strică- 
ciune, născut Fiu mai-nainte de luceafăr, cel ce a mântuit pe Adam. 


Stih: Acum slobozeşte pe robul tău, Stăpâne după cuvântul tău în pace. 


Porțile cerurilor, deschideţi-vă, că Hristos în biserică ca un prunc, se aduce lui 
Dumnezeu Tatălui, de Maica Fecioară. 


Stih: Lumină spre descoperire neamurilor, şi slavă norodului tău Israil. 


Mare şi înfricoşată şi străină taină: Cel ce păzeşte toate, şi pruncii zideşte, ca un 
prunc se ţine în braţe. 


Slavă Tatălui şi Fiului şi Sfântului Duh. Şi acum şi pururea şi în vecii vecilor, 
glasul al 2-lea 


Pe cel sfințit, sfințita Fecioară l-a adus în biserică preotului, şi tinzându-şi mâinile 
Simeon, l-a primit pe el bucurându-se, şi a strigat: Acum slobozeşte pe robul tău, 
Stăpâne, după cuvântul tău în pace, Doamne. 

Și cealaltă slujbă a Utreniei după rânduială şi Otpustul. 


Extras din: Mineul pentru luna februarie, ediţia din 1929. 


Sursa: 


https://sites.google.com/site/ortodox007/Mineiele-Bisericii-Ortodoxe/Mineiul-pe- 
februariettancora4f 

Canon de rugăciune către Sfântul cuvios Isidor Pelusiotul 


Canon de rugăciune către Sfântul cuvios Isidor Pelusiotul (s.v. 4 februarie / s.n. 17 
februarie): 


https://www.academia.edu/114444700/Canon_de_rug %C4%83ciune_c 9% C4% 83tre_Sf%C 
3% A2ntul cuvios Isidor Pelusiotul s v 4 februarie s n 17 februarie 


https://archive.org/details/canon-4-feb 


https://www.slideshare.net/slideshows/canon-de-rugciune-ctre-sfntul-cuvios-isidor- 


pelusiotul-sv-4-februarie-sn-17-februarie/266118906 


2 o e 


Canon de rugăciune către Sfântul Isidor Pelusiotul - 4 februarie - slujitor Dani: 
https://www.youtube.com/watch?v=pYTmDITz4TU 


2 5 e 


Troparul Sfântului cuvios Isidor Pelusiotul, glasul al 8-lea: Întru tine, părinte, cu 
osârdie s-a mântuit cel după chip; că, luând crucea, ai urmat lui Hristos; şi lucrând, 
ai învăţat să nu se uite la trup, căci este trecător; ci, să poarte grijă de suflet, de lu- 
crul cel nemuritor. Pentru aceasta şi cu îngerii împreună se bucură, prea cuvioase 
părinte Isidor, duhul tău. 


Cântarea 1 

Irmos: Ca pe uscat umblând Israel, cu urmele prin adânc, pe prigonitorul Faraon 
văzându-l înecat, a strigat: lui Dumnezeu cântare de biruinţă să-l cântăm. 


Stih: Sfinte cuvioase părinte Isidor, roagă-te lui Dumnezeu pentru noi. 

Suspinul inimii mele celei zdrobite ascultându-l, Stăpâne, vindecă cumplita zdro- 
bire a sufletului meu, Hristoase, cu rugăciunile cuviosului Tău, ca un Atot- 
puternic. 

Stih: Sfinte cuvioase părinte Isidor, roagă-te lui Dumnezeu pentru noi. 
Ridicându-te cu înţelepciune dumnezeiască de la lucrarea faptei celei bune la 
curgerea cea curată de Dumnezeu, Sfinte Isidor, stând înaintea lui Dumnezeu de-a 
pururea, te-ai îmbogăţit în chip lămurit cu arătarea cea plină de desfătare. 


Slavă Tatălui şi Fiului şi Sfântului Duh. 


Apropiindu-ţi gura de paharul înţelepciunii, prea înţelepţeşte, ai scos de acolo 
curgere de daruri, cântând lui Dumnezeu cântare de biruinţă. 


Şi acum şi pururea şi în vecii vecilor. Amin (a Născătoarei). 


Ca un nor uşor a venit la Tine Ziditorul, Stăpână prea curată, ca să surpe, ca un 
Atotputernic, cele făcute de mână ale Egiptului, Hristos, Cel ce este Atotputernic. 


Cântarea a 3-a 

Irmos: Nu este sfânt precum Tu, Doamne... 

Stih: Sfinte cuvioase părinte Isidor, roagă-te lui Dumnezeu pentru noi. 

Cu mintea cea pătrunzătoare luând aminte, prea lăudate, în chip lămurit la cuno- 
ştinţa celor ce sunt, printr-însa ai priceput fără de rătăcire pricina cea începătoare, 
ca un adevărat teolog. 

Stih: Sfinte cuvioase părinte Isidor, roagă-te lui Dumnezeu pentru noi. 

Făcând din viaţa ta în chip vădit o necontenită cugetare la moarte, purtătorule de 


Dumnezeu de trei ori fericite, ai omorât pricinile patimilor celor trupeşti, fiind 
cuprins de dragostea nepătimirii. 

Slavă Tatălui şi Fiului şi Sfântului Duh. 


Bucurându-te ai urmat lui Hristos purtând crucea, părinte, cu nevoinţă tare; şi cu 
Dânsul te-ai asemănat, pe cât a fost cu putinţă, prin curățirea vieţii. 


Şi acum şi pururea şi în vecii vecilor. Amin (a Născătoarei). 

Mai presus de Legile firui născând pe Stăpânul, Născătoare de Dumnezeu Fecioară, 
ai stricat blestemul neascultării celei de demult, făcând să ţâşnească Izvorul 
binecuvântării. 


Irmosul: Nu este sfânt precum Tu, Doamne Dumnezeul meu, care ai înălţat frun- 
tea credincioşilor Tăi, Bunule şi ne-ai întărit pe noi pe piatra mărturisiri Tale. 


Cântarea a 4-a 


Irmos: Hristos este Puterea mea, Dumnezeu şi Domnul, cinstita Biserică cu dum- 
nezeiască cuviinţă cântă strigând; din cuget curat întru Domnul să prăznuim. 


Stih: Sfinte cuvioase părinte Isidor, roagă-te lui Dumnezeu pentru noi. 


Supunându-te lui Hristos, cuvioase, cu mână largă ai împărțit averea care ţi s-a dat, 
ca un rob ascultător şi Stăpânul te-a învrednicit pe tine de Bucuria cea de negrăit. 


Stih: Sfinte cuvioase părinte Isidor, roagă-te lui Dumnezeu pentru noi. 


Străbătând noianul înţelepciunii, ai câştigat ca un bun neguţător Mărgăritarul cel 
frumos şi te-ai îmbogăţit numai cu această comoară nesfârşită. 


Slavă Tatălui şi Fiului şi Sfântului Duh. 


Luminat de Dumnezeiescul Duh fiind, tuturor ai trimis ca un soare razele cuvin- 
telor tale, dorind mântuirea credincioşilor, descoperitorule de cele dumnezeieşti. 


Şi acum şi pururea şi în vecii vecilor. Amin (a Născătoarei). 
Cu adevărat de negrăit şi de nepriceput sunt pentru cei de pe pământ şi pentru cei 


din cer Tainele Naşterii tale celei dumnezeieşti, Născătoare de Dumnezeu pururea 
Fecioară. 

Cântarea a 5-a 

Irmos: Cu dumnezeiască strălucirea Ta, Bunule, sufletele celor ce aleargă la Tine 
cu dragoste, mă rog, luminează-le; ca să Te vadă Cuvinte al lui Dumnezeu pe Tine, 
Adevăratul Dumnezeu, cel ce îi chemi din negura greşelilor. 

Stih: Sfinte cuvioase părinte Isidor, roagă-te lui Dumnezeu pentru noi. 

Cu omorârea patimilor prea înţeleptule, te-ai aflat în afară de trup; prin dragoste ai 
vorbit cu Dumnezeu, cel ce este Lumina cea prea curată şi prea luminată, care cere 
de la om numai curăţire. 

Stih: Sfinte cuvioase părinte Isidor, roagă-te lui Dumnezeu pentru noi. 

Cu dumnezeiasca Ta Lumină, Bunule, luminându-se acum purtătorul de Dumne- 
zeu, s-a făcut stâlp cu totul luminos, trimițând tuturor dumnezeieştile raze ale dum- 
nezeieştii Lumini şi alungând întunericul necunoştinţei. 

Slavă Tatălui şi Fiului şi Sfântului Duh. 

Cel ce voieşte, ca un Bun, să se mântuiască toţi, te-a arătat pe tine, prea înţeleptule, 
povăţuitor celor rătăciți ca să întorci pe mul spre calea mântuirii, de trei ori feri- 
cite, părinte Isidor. 

Şi acum şi pururea şi în vecii vecilor. Amin (a Născătoarei). 

Cel ce poartă toate cu putere dumnezeiască şi le ţine împreună ca un Milostiv, 
întrupându-Se, Preacurată, este ţinut ca un Prunc în braţele tale, Cel împreună Veş- 
nic şi de o Fiinţă cu Tatăl. 

Cântarea a 6-a 

Irmos: Marea vieţii văzând-o ... 

Stih: Sfinte cuvioase părinte Isidor, roagă-te lui Dumnezeu pentru noi. 

Cu engolpionul cercărilor împodobindu-te ca un preot, purtătorule de Dumnezeu, 


cu trupul şi cu sufletul, cu aceeaşi socotință înţelepţeşte ai hotărât a supune pe cel 
rău celui mai bun, vrednicule de laudă. 

Slavă Tatălui şi Fiului şi Sfântului Duh. 


Egiptul patimilor şi al desfătării cercându-l, tare l-ai bătut, mărite, cu loviturile 
înfrânării, părinte, lauda sihaştrilor, netezind petrecerea credincioşilor. 


Şi acum şi pururea şi în vecii vecilor. Amin (a Născătoarei). 
Cel ce poartă toate cu putere dumnezeiască şi le ţine împreună ca un Milostiv, 
Intrupându-Se, Preacurată, este ţinut ca un Prunc în braţele tale, Cel împreună Veş- 


nic şi de o Fiinţă cu Tatăl. 


Irmosul: Marea vieții văzând-o înălțându-se de viforul ispitelor, la hmanul Tău cel 
lin alergând strig către Tine: scoate din stricăciune viaţa mea, Mult Milostive. 


Condac, glasul al 4-lea: 


Podobie: Arătatu-Te-ai astăzi lumii şi Lumina Ta, Doamne s-a însemnat peste noi 
care cu cunoştinţă Te lăudăm, venit-ai şi Te-ai arătat, Lumina cea neapropiată. 


Alt Luceafăr aflându-te pe tine Biserica, întru sine şi luminându-se cu strălucirile 
cuvintelor tale, strigă ţie: bucură-te prea fericite, de Dumnezeu înţelepţite părinte 
Isidor. 


Cântarea a 7-a 

Irmos: Dătător de rouă cuptorul l-a făcut îngerul, cuvioşilor tineri, iar pe haldei 
arzându-i porunca lui Dumnezeu, pe tiran l-a plecat a grăi: Binecuvântat eşti, 
Dumnezeul părinților noştri! 

Stih: Sfinte cuvioase părinte Isidor, roagă-te lui Dumnezeu pentru noi. 

La întărirea credinţei te-a pus Stăpânul pe tine, părinte, ca pe un soare, ca să 
luminezi cu făclie duhovnicească sufletele celor ce neîncetat strigă: Binecuvântat 
eşti Dumnezeul părinților noştri. 

Slavă Tatălui şi Fiului şi Sfântului Duh. 

Spălat-ai întinăciunea trupului şi a sufletului tău, fericite, cu curgerile lacrimilor; şi 


făcându-te lumină celor de pe pământ, purtătorule de Dumnezeu, pe toţi ai învăţat 
să strige: Binecuvântat eşti Dumnezeul părinților noştri. 

Şi acum şi pururea şi în vecii vecilor. Amin (a Născătoarei). 

Stând pe temeiul cel neclintit al credinţei, pe tine, Maica lui Dumnezeu cea fără de 
prihană, te mărturisim Născătoare de Dumnezeu; că ai născut pe Cuvântul lui 
Dumnezeu fără de sămânță, prea mărită. Binecuvântat este Rodul pântecelui tău, 
prea curată. 

Cântarea a 8-a 

Irmos: Din văpaie cuvioşilor... 

Stih: Sfinte cuvioase părinte Isidor, roagă-te lui Dumnezeu pentru noi. 

Ca o jertfă cuvântătoare ai înfăţişat toată viaţa ta, părinte şi cu miros de bună 
mireasmă lui Hristos Dumnezeu, care a fost spânzurat pe Cruce; pe Acela II prea 
înălţăm întru toţi vecii. 


Stih: Sfinte cuvioase părinte Isidor, roagă-te lui Dumnezeu pentru noi. 


Lăsând în urmă ca o moştenire de mult preţ cuvintele tale cele însufleţite, înmul- 
ţeşti avuţia şi după moarte, la toți credincioşii, care înalță pe Hristos întru toţi vecii. 


Binecuvântăm pe Tatăl şi pe Fiul şi pe Sfântul Duh, Domnul. 
Infrumuseţatu-te-ai, prea fericite, cu frumuseţea cuvintelor tale; că te-ai arătat con- 
dei al Duhului Sfânt, scriind cu evlavie cunoştinţa Lui cea dumnezeiască, celor ce 
prea înalţă pe Hristos întru toți vecii. 

Şi acum şi pururea şi în vecii vecilor. Amin (a Născătoarei). 

Către acoperământul tău năzuiesc, Ceea ce eşti cu totul fără de prihană şi apără- 
toare a vieţii mele acum te pun înainte pe tine, care mai presus de minte ai născut 
pe Dumnezeu Cuvântul; pe Acela II prea înălţăm întru toți vecii. 


Irmosul: 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 

Din văpaie cuvioşilor rouă ai izvorât şi jertfa dreptului cu apă ai ars-o; că toate le 
faci, Hristoase, cu singură voirea. Pe Tine Te prea înălțăm întru toți vecii. 


Cântarea a 9-a 

Irmos: Pe Dumnezeu a-L vedea... 

Stih: Sfinte cuvioase părinte Isidor, roagă-te lui Dumnezeu pentru noi. 

Ca o rază a luminii a strălucit cuvântul harului în sufletul tău, prea fericite şi prin 
tine tot pământul s-a umplut de lumina lui; de care împărtăşindu-ne, lăudăm 
comoara înţelepciunii tale, părinte. 

Stih: Sfinte cuvioase părinte Isidor, roagă-te lui Dumnezeu pentru noi. 

Urmând învăţăturile împărăteşti, cugetătorule de Dumnezeu, Sfinte prea cuvioase 
părinte Isidor, cu dumnezeiască înţelepciune ne-ai învăţat a ne închina Unei Sin- 
gure Firi în Trei Feţe; şi ai teologhisit să o cinstim ca fiind Nezidită şi fără de 
început Preasfânta Treime, care izvoreşte Lumină tuturor credincioşilor. 

Slavă Tatălui şi Fiului şi Sfântului Duh. 

Aflând răsplătirile ostenelilor tale şi dobândind în ceruri Viaţa nesfârşită, cere 
mântuire pentru cei ce laudă sfântă pomenirea ta, prea înţeleptule, împreună cu 
îngerii, înaintea scaunului Mântuitorului. 

Şi acum şi pururea şi în vecii vecilor. Amin (a Născătoarei). 

Cuvântul lui Dumnezeu Cel fără de stricăciune, luând chip stricăcios, pe oameni i- 
a îmbrăcat întru nestricăciune, sălăşluindu-Se cu bunăvoirea Tatălui întru tine, cea 
plină de har. Pentru aceasta, împreună cu Oştile cereşti, pe tine, Cea cu totul fără 
de prihană, te mărim. 

Irmosul: Pe Dumnezeu a-L vedea nu este cu putinţă oamenilor, spre care nu cu- 
tează a căuta Oştile îngereşti; iar prin tine, Preacurată, S-a arătat oamenilor 


Cuvântul Întrupat, pe care slăvindu-L cu Oştile îngereşti pe tine te fericim. 


Sedelna, glasul al 3-lea. Podobie: Pentru mărturisirea... 

Carte de cunoştinţă a învăţăturii, alcătuită cu bogăția credinţei prin Duhul cel 
Preasfânt, te-ai arătat, descoperind lucrurile dumnezeieşti celor ce au trebuinţă de 
ele şi viaţă vistiernicind celor ce o voiesc pe dânsa. Părinte cuvioase, roagă pe Hri- 
stos Dumnezeu să ne dăruiască nouă mare milă. 


Sedelna praznicului Întâmpinării Domnului, glasul al 8-lea. Podobie: Înviat-ai din 
Morți... 


Născutu-Te-ai din Maică, Cuvântule fără de început, adusu-Te-ai la Templu, Împă- 
ratul Slavei; iar bătrânul bucurându-se, Te-a primit în braţe, strigând: acum slo- 
bozeşte pe cel ce l-ai păzit după cuvântul Tău, Cel ce ai binevoit să mântuieşti, ca 
un Dumnezeu, neamul omenesc. 

Imnografie 


Condacul Sfântului cuvios Isidor Pelusiotul: Alt Luceafăr aflându-te pe tine Bise- 
rica, întru sine şi luminându-se cu strălucirile cuvintelor tale, strigă ţie: bucură-te 
prea fericite, de Dumnezeu înţelepţite părinte Isidor. 


Troparul Sfântului cuvios Isidor Pelusiotul: Întru tine, părinte, cu osârdie s-a 
mântuit cel după chip; că, luând crucea, ai urmat lui Hristos; şi lucrând, ai învăţat 
să nu se uite la trup, căci este trecător; ci, să poarte grijă de suflet, de lucrul cel ne- 
muritor. Pentru aceasta şi cu îngerii împreună se bucură, prea cuvioase părinte 
Isidor, duhul tău. 


(Video) Troparul Sfântului cuvios Isidor Pelusiotul - Interpret: Otilia Simeria: 
https://doxologia.ro/cantari/video-troparul-sfantului-cuvios-isidor-pelusiotul-4-februarie 

Vieţile Sfinţilor - Pomenirea cuviosului părintelui nostru Isidor Pelusiotul 


Cuvant Ortodox - Cuviosul părintele nostru Isidor Pelusiotul - 4 februarie: 
https://www.youtube.com/watch?v=c6XKDut-1H4 

Cuviosul Isidor era egiptean, fiu de părinți de neam bun şi iubitori de Dumnezeu, 
fund şi rudă cu Teofil, arhiepiscopul Alexandriei şi cu Sfântul Chiril, care a luat 
scaunul după Teofil. 


EI, învățând filozofia din afară şi dumnezeiasca înţelepciune, a lăsat slava lumii 
acesteia, bogăţia, strălucirea numelui şi pe toate socotindu-le gunoaie, s-a dus la 
muntele Pelusiului. Acolo, primind viaţa monahicească, bine s-a nevoit în vremea 
împărăției lui Teodosie cel mic. 


EI a fost bărbat desăvârşit în bunătăţi, preot şi egumen, cu viaţa şi cu înţelepciunea 
slăvit şi cinstit de toți. 


Despre el vorbeşte Evagrie, istoricul bisericesc, când zice: "Împărăţind Teodosie, 
Isidor Pelusiotul era în mare cinste, de a cărui slavă ieşită din lucrurile şi 
cuvintele lui se auzise departe şi era lăudat de gurile tuturor. Acesta şi-a obosit 
trupul cu ostenelile atât de mult, încât vedeau toți că are viaţă îngerească. Trăind 

în Chipul vieţii monahiceşti şi al gândirii de Dumnezeu, era totdeauna şi înaintea 
tuturor pildă, spre a fi urmat; el a scris multe cuvinte foarte folositoare”. 


Mai mărturiseşte încă despre viaţa lui cea îmbunătăţită şi Nichifor, istoricul, 
zicând astfel: "Dumnezeiescul Isidor din tinereţe a avut atât de multe sudori în 
ostenelile mănăstireşti şi atât de mult şi-a omorât trupul, iar sufletul şi l-a 
înfierbântat cu tăinuite şi înalte învățături, încât de toţi se vedea că petrece o 
viață cu adevărat creştinească. Apoi era un stâlp viu şi însufleţit al rânduielilor 
monahiceşti şi al dumnezeieştii vedenii şi ca un exemplu viu al urmării şi al 
învăţăturii duhovniceşti. Multe lucrări, pline de mult folos sunt scrise de dânsul, 
dar mai ales epistolele lui către diferite persoane - pline de dumnezeiescul har şi 
de omenească înţelepciune, aproape zece mii - în care tălmăceşte toată 
dumnezeiasca Scriptură şi îndreaptă obiceiurile tuturor oamenilor. ” 


Din nişte asemenea mărturii se vede cum era plăcut lui Dumnezeu, cuviosul Isidor, 
măcar că nu s-a găsit scrisă viaţa lui cu de-amănuntul. Însă este destul că din 
cuvintele cele scurte se cunoaște sfințenia cea mare şi înţelepciunea lui, căci tuturor 
le era chip de viaţă îmbunătăţită şi a umplut toată lumea de scrisorile sale cele de 
Dumnezeu înţelepţite. 


EI a fost mare sprijinitor al Sfântului loan Gură de Aur, cel izgonit cu nedreptate 
de pe scaun, şi a scris mult către Teofil, arhiepiscopul Alexandriei şi către Arcadie, 
împăratul, sfătuindu-l ca să înceteze scornirea cea rea. Dar, deşi n-a reuşit, totuşi a 
mustrat răutatea şi nedreptatea acelora. 


După moartea lui loan Gură de Aur, a îndemnat prin scrisorile sale pe Sfântul 
Chiril Alexandrinul - care a urmat după Teofil - să scrie numele lui loan în tabla 
bisericească, ca a unui sfânt mărturisitor, care a pătimit pentru adevăr multe răutăți 
de la oamenii cei răi. 


A scris şi lui Teodosie, împăratul, învăţându-l să se îngrijească de pacea biseri- 
cească, şi l-a îndemnat pe acela să adune în Efes al treilea sinod ecumenic contra 


rău-credincioşilor eretici. 


Era mare râvnitor pentru dreapta credinţă şi puternic luptător împotriva ereti- 
cilor, fiind gata a pătimi şi a muri pentru credinţa cea dreaptă. 


Aceasta este arătat din cuvintele lui, căci scriind către un Terasie, hulitorul, zice: 

şi sfărâmându-se, ca să se facă lesnicioasă intrarea vrăjmaşilor în cetate, au 
doară n-ai sta împotrivă cu toate uneltele şi armele, oprind spargerea zidului şi 
nelăsând intrarea vrăjmaşilor? Aceasta ai face ca şi cetatea şi pe tine însuţi Să te 
poți apăra de vrăjmaşi, iar a ta credinţă şi osârdnică supunere să o arăţi către 
împăratul. Dar nouă, pe care Dumnezeu ne-a pus dascăli Sfintei Sale Biserici, 
nu ni se cade Să Stăm cu tărie împotriva lui Arie, care nu numai că a ridicat 
război asupra drept-credincioasei turme a lui Hristos, ci şi pe mulţi i-a pierdut? 
Eu pentru această pricină nu ţin seamă de nici o primejdie, ci mai bine doresc 
aceasta, ca adică toate primejdiile să le pătimesc pentru dreapta credinţă”. 


Din aceste cuvinte ale sfântului se vede râvna lui pentru dreapta credinţă, dar şi 
celelalte fapte bune ale lui le cunoaşte fiecare, din scrisorile sale. 


Fecioria, al cărei păzitor era, o laudă mai mult decât pe multe alte fapte bune, 
numind-o împărăteasă, pe care toate rânduielile sunt datoare a o cinsti. 


Însă nu defaimă nici însoţirea cea legiuită, pentru că zice în epistola sa către An- 
tonie Scolasticul: "Se cuvine a asemăna cu soarele pe cei ce-şi păzesc fecioria, 
iar cu luna pe cei ce viețuiesc în văduvia cea neprihănită, iar cu stelele pe cei ce 
locuiesc în însoţire cinstită”. În aceasta urmează Sfântului apostol Pavel, care 
zice: "Alta este slava soarelui, alta este slava lunii şi alta slava stelelor”. 


Apoi sfătuieşte cuviosul şi pe iubitorii de înţelepciunea cea dinafară ca mai mult să 
se deprindă în viaţa cea îmbunătăţită, decât la frumoasa grăire. Pentru că zice într-o 
scrisoare către Patrim, monahul: YCu bună minte, precum aud despre tine, şi cu 
darul firii eşti împodobit, încât cu sârguinţă te nevoieşti la învăţătura 
retoricească, ca adică să grăieşti frumos; însă calea vieţii duhovniceşti, prin 
faptele cele bune mai mult să o urmezi, decât prin frumoasa grăire. Drept aceea, 
dacă doreşti să câştigi răsplătirile cele fără de moarte, de frumoasă grăire 
îngrijeşte-te puţin iar a face fapte bune, sileşte-te cu osârdie". 


Asemenea şi către Apolonie, episcopul, scrie: "De vreme ce nu se cuvine a atrage, 
cu sila, pe cei care sunt astfel născuţi încât să aibă voia slobodă cum şi pe cei ce 
se împotrivesc dreptei credinţe, pentru aceea, îngrijeşte, ca prin sfat bun, prin 
viața ta şi prin bunele obiceiuri, să luminezi pe cei ce Sunt în întuneric”. 


Acest sfânt mai învaţă că omul cel îmbunătățit se cade să nu se mândrească pentru 
lucrurile sale cele bune, ci cele smerite să le socotească pentru sineşi. "Cel ce 
lucrează faptele bune are cunună luminată, iar cela ce săvârşeşte multe fapte 
bune, însă i se pare că puţin bine a făcut, acela, prin acea smerită părere despre 

sine, mai luminoasă cunună va avea. Dar mai drept să zic: De este în cineva 
gând smerit, faptele bune ale aceluia se fac mai luminoase, iar de nu este cu 
gândul smerit, apoi şi faptele bune cele luminoase, se întunecă şi cele mari se 
micşorează. Drept aceea, de voieşte cineva să-şi arate faptele sale bune, să nu le 
socotească mari, căci atunci mari se vor afla". 

Astfel cuviosul Isidor, învățându-i pe mulţi, singur mai întâi era desăvârşit pentru 
cele ce le învăţa, urmând Domnului Celui ce a început mai întâi a face; apoi pentru 
lucrurile sale cele bune nu se mândrea, ci smerit cugeta. lar gândul smerit a însoțit 
curăţia ca o pereche de boi mult ostenitori, care trăgeau jugul cel bun al lui Hristos. 


Întreaga lui înţelepciune însă este arătată în epistola lui către Paladie, episcopul 
Elinopoliei, prin care cu îndestulare îl învaţă să se ferească de vorbă cu partea 
femeiască, pentru că zice Scriptura: Vorbele cele rele strică obiceiurile cele bune. 
Apoi vorba cu femeile, chiar şi bună de ar fi, este însă puternică a strica pe omul 
cel dinăuntru în taină, prin gânduri necurate, deşi fiind curat trupul, însă pe suflet îl 
face necurat. 


Pentru aceea, cuviosul Isidor, sfătuindu-l pe episcopul acela, care adeseori vorbea 
cele de folos cu partea femeiască şi care se lăuda că nu simte patimă, îi zicea: "De 
vorbele femeieşti fugi pe cât poţi, bunule bărbat. Căci celor ce au treapta 
preoţiei, mai Sfinţi şi mai curaţi se cade să fie decât acei care s-au dus în munţi şi 
în pustie. Pentru că aceştia au grijă de sine şi de popor, iar acei care s-au dus în 
pustie au grijă numai de ei. Acestora, care sunt puşi la asemenea înălțime a 
vredniciei preoţeşti toţi le cearcă şi le privesc viaţa, iar cei ce şed prin peşteri, 
aceia pe ale lor răni le tămăduiesc sau singuri lor îşi împletesc cununi. 


De vei merge la femei pentru vreo slujbă, să ai ochii plecaţi în jos şi pe acelea, la 
care qi mers, să le înveţi să privească cu curăţie deplină. După ce vei grăi cuvinte 
puţine, care pot să le întărească şi să le lumineze sufletele, îndată fugi, ca nu 
cumva vorba cea lungă să înmoaie a ta putere şi să o slăbească. lar de vei voi să 
fii cinstit, căci aşa se cade, mai ales duhovnicescului bărbat, apoi să nu ai cu 
dânsele prietenie nicidecum şi atunci vei fi cinstit, pentru că firea femeiască se 
face nesuferită spre cel ce o momeşte, iar spre cei ce o defăimează, ea mai cu 
multă libertate îşi arată firea. 


Unii zic că de vorbeşti cu dânsele nu primeşti nici o vătămare. Eu însă zic, ca toți 
să se încredinţeze de acestea, că şi pietrele se sparg de picăturile de ploaie care 
pică totdeauna pe ele. la aminte la ceea ce grăiesc: că ce este mai tare decât 
piatra şi ce este mai moale decât apa şi, mai ales, decât picăturile de apă? Deci, 

Astfel sfătuind cuviosul Isidor pe episcopul Paladie, ne povăţuieşte şi pe noi toţi la 
viaţa cea cu întreagă înţelepciune, ca să ne păzim, nu numai trupul de căderea în 
păcat, dar şi sufletul să-l păzim, să-l ferim întreg de gândurile ce-l strică. 

Multe fapte bune învaţă cuviosul pe toţi, prin scrieri şi prin vorbire. Apoi, ajungând 
la adânci bătrâneţe şi plăcând lui Dumnezeu desăvârşit, s-a sfârşit cu pace. 

Sfântul Isidor Pelusiotul - drumul spre sfinţenie 


Purtând în el un dor de Dumnezeu mai mare decât iubirea pentru frumuseţea lumii 
acesteia, Sfântul Isidor s-a retras din tinereţe în Muntele Pelusiului, fiind călugăr și 
preot iscusit. Cunoscut de toată lumea pentru asprimea pe care o avea față de trupul 
său şi pentru viaţa îngerească pe care o trăia, era adesea rugat să ofere sfaturi şi 
îndrumări, scriind aproape zece mii de epistole. 

Originar din Egipt, Sfântul Isidor era copilul unor oameni iubitori de Dumnezeu, 
astfel încât a fost crescut în dreapta credinţă. Dorul de cele sfinte insuflat în el era 
atât de mare, încât, fără a trece prea multă vreme, a hotărât să lase toate cele bogate 
şi frumoase ale lumii şi să se retragă în Muntele Pelusiului. Acolo a fost călugărit, 
a ajuns preot şi egumen, şi principala lui grijă era aceea de a-şi osteni trupul, pentru 
ca sufletul său să fie liber. 


Pentru asprele sale nevoinţe și pentru că era limpede că duce o viaţă îngerească era 
cunoscut de toată lumea, lăsând moştenire duhovnicească aproape zece mii de 
epistole în care îi povăţuia pe oameni şi le explica din Sfânta Scriptură. 


Susţinător al Sfântului loan Gură de Aur, cel care fusese izgonit de pe scaun pe 
nedrept, l-a convins pe Sfântul Chiril Alexandrinul să îl treacă pe Sfântul loan în 

rândul sfinților mărturisitori. lar pe împăratul Teodosie l-a sfătuit să adune al 
treilea Sinod Ecumenic în Efes, împotriva ereticilor. 


Invăţându-i pe toți, până la finalul vieţii sale, să fie smeriţi şi să fugă de păcat, căci 
şi piatra este spartă de picăturile de apă, şi-a dat sufletul în pace în mâinile 
Domnului, mergând în Impărăția pe care o „gustase” încă de pe pământ. 

Sinaxar - Pomenirea cuviosului părintelui nostru Isidor Pelusiotul 


In această lună (februarie), ziua a patra, pomenirea cuviosului părintelui nostru 
Isidor Pelusiotul. 


Sfântul Isidor era egiptean de neam, şi era cunoscut ca fecior de părinţi bine 
credincioşi şi iubitori de Dumnezeu, fiind totodată rudenie cu Teofil şi cu Chiril, 
arhiepiscopii Alexandriei. 


Inaintând el mult în învăţătura de carte şi în înţelepciunea dumnezeiască şi în cea 
lumească, a lăsat iubitorilor de învățătură multe scrieri minunate şi vrednice de 
pomenire. 


Şi lăsându-și avuţia lui de tot felul şi strălucirea neamului ca şi fericirea vieţii, a 
venit la muntele Pelusion şi s-a făcut monah. 


Acolo nevoindu-se şi cugetând la Dumnezeu, a luminat cu dumnezeieştile lui 
cuvinte toată lumea, întărind pe cei ce săvârşeau fapte bune, şi dojenind pe cei 
neascultători cu ascuţişul cuvintelor dumnezeieşti, îi întorcea spre fapta cea bună; 
încă şi pe împărați către folosul lumii îi povăţuia şi îi sfătuia. Şi ca să spunem pe 
scurt, tuturor celor ce-l întrebau, cuvintele dumnezeieştii Scripturi. 

Și astfel bine trăind, şi dumnezeieşte purtându-se, şi-a sfârşit viaţa sa, la adânci 
bătrâneți. 

Arhid. Ştefan Sfarghie - Sinaxar - Sfântul cuvios Isidor (449) 


Sfântul cuvios Isidor (449) era egiptean de neam şi rudenie cu Teofil şi Chiril, 
arhiepiscopii Alexandriei, vieţuind pe vremea împăratului Teodosie cel mic (408- 
450). EI învățase multă carte şi era socotit de istoricii din vremea sa drept un filo- 
sof şi desăvârşit îndrumător în înţelepciunea vieţii şi a Sfintelor Scripturi. 


De tânăr a lăsat slava lumii şi s-a dus într-o mănăstire din părţile Pelusiei, unde s-a 
făcut monah. 


Fiind hirotonit preot, petrecea o viaţă cu adevărat după Sfânta Evanghelie, povă- 
țuind nu numai pe cei din mănăstirea sa, ci şi pe cei care, iubitori de învăţătură 
fiind, veneau la dânsul. 


Pe mulţi păcătoşi i-a întors de la faptele cele rele, iar pe cei iubitori de învăţătură 1- 
a întărit prin harul Duhului Sfânt care lucra în el. 


Din scrisorile sale se cunosc virtuțile cu care sfântul era împodobit. Fecioria, al 
cărei păzitor era cu dinadinsul, o lăuda mai mult decât pe alte fapte bune, numind-o 
împărăteasă a virtuţilor. EI însă nu defăima însoțirea cea legitimă prin Taina Sfântă 
a Cununiei, pentru că zicea în epistola sa către Antonie Scolasticul: „Se cuvine să 
asemănăm cu soarele pe cei ce păzesc fecioria, cu luna pe cei ce viețuiesc în vă- 
duvia cea neprihănită şi cu stelele pe cei ce viețuiesc în însoţire cinstită, urmând în 

aceasta Sfântului Pavel, care zice: «Alta este strălucirea soarelui şi alta strălucirea 
lunii, şi alta strălucirea stelelor» (1 Corinteni 15, 41)”. 


De la Sfântul cuvios Isidor ne-au rămas peste 2.000 de scrisori ce ne aduc mărturie 
despre lucrarea plină de folos pe care a făcut-o fericitul în timpul vieţii sale pă- 
mânteşti. 


Și aşa, binevieţuind şi plăcând lui Dumnezeu, la adânci bătrâneţi s-a mutat în pace 
la cereştile locaşuri. 

Iulian Dumitraşcu - Calendar ortodox - Sfântul cuvios Isidor Pelusiotul; 
Sfântul Sfinţit mucenic Avramie 


1. Sfântul cuvios Isidor Pelusiotul - S-a născut în 360 în Alexandria Egiptului, din 
părinţi creştini, rude apropiate cu arhiepiscopul Trofil al Alexandriei (383-412) şi 
cu Sfântul Chiril (412-444), urmaşul acestuia. Având o situaţie financiară bună, 
părinţii l-au trimis pe tânărul Isidor la şcolile de filozofie şi teologie din Antiohia, 
tocmai când păstorea acolo ca preot Sfântul loan Gură de Aur. 


Isidor i-a fost ucenic şi l-a avut ca pildă de trăire duhovnicească. Reîntors în Egipt, 
ar fi putut să aibă o slujbă deosebită, însă Isidor a renunţat la moştenirea primită de 
la părinţi şi a intrat în Mănăstirea Pilusiu din partea de răsărit a deltei Nilului, nu 
departe de oraşul cu acelaşi nume. 


De aceea şi cuviosul Isidor este numit „pelusiotul”. Cuvântul grecesc „pilos” 
înseamnă mlaştină sau noroi şi cum mănăstirea era poziționată în delta fluviului 
NII, într-o regiune mlăștinoasă, 1 s-a zis „Pilusiu”, adică mănăstirea din mlaştini. În 
această mănăstire şi-a petrecut Isidor tot restul vieţii, sporind în rugăciune şi 
credinţă faţă de Dumnezeu. 


Aici s-a învrednicit de treapta preoţiei, ajungând şi stareţ. Împăratul Teodosie al II- 
lea (408-450) îl cinstea în mod deosebit pe cuviosul Isidor. 

Acesta îl sfătuieşte pe împărat să convoace Sinodul al III-lea Ecumenic la Efes, în 
anul 431, pentru apărarea dreptei credinţe creştine împotriva ereziei nestoriene. 


De la cuviosul Isidor au rămas 2090 de epistole pline de înţelepciune, sfaturi du- 
hovniceşti şi ştiinţă teologică. Astfel, a povăţuit cuviosul Isidor pe toţi până la 
adânci bătrâneţi când s-a mutat cu pace la Domnul în anul 436. 


2. Sfântul Sfinţit mucenic Avramie - A trăit în secolul al IV-lea, fiind episcop în 
localitatea Arbela din Persia. A fost prins de mai marele preoților păgâni şi obligat 
să se închine soarelui. Refuzând acest lucru, episcopul Avramie a fost supus supli- 
ciilor şi dus în localitatea Telman unde a primit moarte mucenicească prin sabie în 
anul 353. 

Proloagele - Pomenirea prea cuviosului părintelui nostru Isidor Pelusiotul ( 
449) 


ICLIOUU 


9 ui 


Luna februarie în 4 zile: Pomenirea prea cuviosului părintelui nostru Isidor Pel- 
usiotul (449) 


Acest sfânt a fost egiptean de neam şi era rudenie cu Teofil şi Chiril, arhiepiscopii 
Alexandriei, vieţuind pe vremea împăratului Teodosie cel mic (408-450). 


Dumnezeiescul acesta Isidor învățase multă carte şi era socotit de istoricii din 
vremea lui drept un filosof şi un desăvârşit îndrumător în înţelepciunea vieţii şi a 
Sfintelor Scripturi şi-şi luase drept chip şi pildă de viaţă şi de lucrare pe Sfântul 
loan Gură de Aur. Și, încă tânăr fiind, a lăsat slava lumii, bogăţia şi strălucirea 
numelui şi, toate socotindu-le gunoaie, s-a dus într-o mânăstire din părțile Pelusiei 
şi s-a făcut monah. 


Și, cu multe sudori şi osteneli înfrânându-şi trupul, iar sufletul înfierbântându-şi-l 
cu tainice şi înalte descoperi, s-a făcut ca un stâlp viu şi însuflețit al vieţii 
monahiceşti. 


Şi, fiind el sfințit preot şi egumen, se vedea de toţi că petrecea o viaţă cu adevărat, 
după Sfânta Evanghelie. Şi povăţuia nu numai pe cei din mănăstirea lui, că au 
rămas de la el peste două mii de scrisori, prin care lumina pe scurt şi în minunate 

cuvinte, pline de folos, pe toți iubitorii de învăţătură din toată lumea, întorcând pe 
păcătoşi, întărind pe cei porniţi spre fapte bune, iar pe cei neascultători, cu certarea 
dumnezeieştilor dojeniri îndreptându-i, încă şi pe împărați îi sfătuia şi, în scurt, 
tâlcuia şi lămurea, cu mare înţelepciune, tuturor celor ce întrebau, cuvintele şi 
mărturiile dumnezeieştilor Scripturi, îndreptând obiceiurile oamenilor. 


Și aşa, bine vieţuind şi dumnezeieşte purtându-se, la adânci bătrâneţi şi-a săvârşit 
viaţa, mutându-se la Domnul. 


Intru această zi, învăţătură din viaţa Sfântului Isidor. 


Ca un mare râvnitor pentru dreapta credinţă şi puternic luptător împotriva ere- 
ticilor, ce era, fiind gata a pătimi şi a muri pentru credinţa cea dreaptă, Sfântul 
Isidor scria, către hulitorul Tarasie: Te întreb pe tine, cela ce ne ocărăşti pe noi şi 
te arăţi aspru judecător: "De te-ar pune împăratul asupra cetăţii ca să o aperi, 
iar tu ai vedea zidul săpându-se şi sfărâmându-se de vrăjmaş, ca să se facă mai 
lesnicioasă intrarea în cetate, au n-ai Sta împotrivă cu toate uneltele şi armele, 
oprind spargerea zidului şi nelăsând intrarea vrăjmaşilor ? Acestea ai face; că şi 
cetatea, şi pe tine să te poţi apăra de vrăjmaşi, şi să arăţi a ta credinţă şi 
supunere către împărat. Dar nouă, pe care Dumnezeu ne-a pus dascăli Sfintei 
Sale Biserici, nu ni se cade să stăm cu tărie împotriva unuia ca Arie, care, nu 
numai că a ridicat război asupra dreptcredincioasei turme a lui Hristos, ci şi pe 
mulţi i-a pierdut ? Eu pentru această pricină nu ţin seama de nici o primejdie, ci, 
mai, bine, doresc ca toate primejdiile să le pătimesc pentru credinţă”. 


Dar, şi celelalte fapte bune ale lui se cunosc din scrisorile sale. Fecioria, al cărei 
păzitor era, cu de-adinsul, o lăuda, mai mult decât pe alte fapte bune, numind-o 
împărăteasă. 


Insă el nu defăima nici însoţirea cea legitimă - legiuită - că zice, în epistola sa către 
Antonie Scolasticul: 


„ urmând în aceasta Sfântului Pavel, care 
zice: "Alta este slava soarelui, alta slava lunii şi alta este slava stelelor”. 


Incă mai sfătuieşte cuviosul şi pe iubitorii de înţelepciune, ca mai mult să se 
deprindă la viaţa cea îmbunătăţită, decât la frumoasa grăire. 


Că zice, într-o scrisoare, către Patrim monahul: "Cu bună minte şi cu darul firii 
eşti împodobit, încât cu sârguinţă te nevoieşti ca să grăieşti frumos. Insă, calea 

vieţii duhovniceşti, prin faptele cele bune, să o urmezi, mai mult decât frumoasa 
grăire. Drept aceea, dacă doreşti să câştigi răsplătirile cele fără de moarte, de 
frumoasa grăire îngrijeşte-te puţin, iar a face fapte bune, sileşte-te, cu mai multă 
râvnă, ca, prin viaţa ta şi prin bunele obiceiuri, să luminezi pe cei ce sunt întru 
întuneric". 


Tot Sfântul Isidor mai învăţa că omul cel îmbunătăţit se cade să nu se mândrească 
pentru lucrurile cele bune, ci gând smerit să aibă despre sine: "Cela ce lucrează 
fapte bune are cunună luminată. lar cela ce săvârşeşte multe fapte bune, însă i 
se pare că puţin bine a făcut, acela, prin această smerită părere despre sine, mai 
luminoasă cunună va avea. Dar, este mai drept să zic: "De este în cineva gând 
smerit, faptele aceluia se fac mai luminoase. lar de nu este în el gând smerit, 
apoi și faptele bune cele luminoase se întunecă şi cele mari se micşorează. Drept 
aceea, de voiește cineva ca să-și arate faptele sale cele bune, să nu le socotească 
că sunt mari, că atunci mari se vor afla. Gândul smerit, însoțit de fapta bună, 
sunt ca o pereche de boi care trag jugul cel bun a lui Hristos". 


Întreaga înţelepciune a Sfântului Isidor este arătată, însă, în Epistola lui către 
Paladie, episcopul Elinopolei, prin care îl învăţa, cu tot dinadinsul să se ferească de 
vorba cu partea femeiască, căci, deși Scriptura zice: "Vorbele cele rele strică 
obiceiurile cele bune", apoi, vorba cu femeile, chiar şi bună de ar fi, este însă în 
stare a strica pe omul cel dinlăuntru, în taină, prin gânduri necurate; că, deși fiind 
curat cu trupul, însă pe suflet îl face necurat. Deci, cuviosul Isidor pe episcopul 
acela, care adeseori vorbea cele de folos cu partea femeiască şi care se lăuda că nu 
simte patimă, sfătuindu-l, îi zicea: YDe vorbele cu partea femeiască, pe cât poți, să 
fugi, bunule bărbat, că cei ce au treapta preoţiei, mai Sfinţi şi mai curaţi se cade 
să fie, decât aceia care s-au dus în munţi şi în pustie; pentru că aceştia au grijă 
de sine şi de popor, iar aceia, care s-au dus în pustie, au grijă numai de ei înşişi. 
Acestora, care sunt puşi la înălțimea aceasta a vredniciei preoţeşti, toţi le 
cercetează şi le privesc viaţa, iar cei ce stau prin peşteri, aceia rănile lor le 
tămăduiesc, adică singuri îşi pregătesc cununi. Deci, de vei avea de făcut vreo 
slujbă la o parte femeiască, apoi Să-ţi stăpâneşti ochii şi pe cele la care ai mers, 
să le înveţi să privească cu curăţie deplină. Și, după ce vei grăi cuvintele care pot 
să le întărească şi să le lumineze sufletele, îndată să fugi, ca nu cumva vorba cea 
lungă Să înmoaie a ta putere şi să o slăbească. Iar, de vei voi să fii cinstit de 
femei - şi, aceasta, mai ales, duhovnicescului bărbat, se cade - apoi, să nu ai cu 
dânsele prieteşug nicidecum şi atunci de dânsele cinstit vei fi. Căci, dacă doar 
vorbeşti cu dânsele, zic unii, nu primeşti nici o vătămare. Eu, însă zic ţie, pentru 
ca toţi să se încredinţeze de aceasta, că şi pietrele se sparg de picăturile de ploaie, 
care cad totdeauna pe ele. la aminte la ceea ce grăiesc; că, ce este mai tare decât 

Astfel, sfătuind cuviosul Isidor pe episcopul Paladie, ne povăţuieşte şi pe noi toți la 
viaţa cea cu întreagă înţelepciune, ca nu numai să ne păzim de căderea trupească, 
dar şi sufletul să-l ferim întreg de gândurile ce-l strică. 


Și multe fapte bune, de tot felul, învăţa cuviosul pe toţi, prin scris şi prin viu grai 
şi, ajungând la adânci bătrâneţi şi plăcând lui Dumnezeu, s-a sfârşit în pace. 


Intru această zi, cuvânt din Pateric, despre citirea cărţilor 


Un frate dintr-o mânăstire cu viaţă de obşte se lenevea spre învăţătură şi a întrebat 
pe părintele său, zicând: "Ce înseamnă aceasta, părinte, că, iată, mă ostenesc la 
Scripturi şi nimic nu înţeleg". 


Şi stareţul 1-a răspuns lui, zicând: "Fiule, oile, când află păşune, cu multă dulceaţă 
mănâncă şi adesea înghit hrană nerumegată, sârguindu-se fiecare să apuce cât mai 
mult şi să pună întru sine hrană, iar după aceea stând, îşi rumegă hrana. Aşa şi tu, 
fiule, câtă vreme ai ajutor şi bună vreme, învaţă-te pe tine cât poţi, fără lenevire, 
din dumnezeieştile Scripturi şi te va lumina Dumnezeu; ori, din vorbele bătrânilor 
auzind, te vei deprinde sau deprinzându-te singur, vei întreba sau de la cei ce 
învaţă binele, vei deprinde ceva sau Însuşi Domnul, în linişte, îţi va grăi în inima ta 
numai să nu pierzi întru lene, vremea şi puterea cea dată ţie de la Dumnezeu”. 


Intru această zi, cuvânt despre tăcere 


Un sihastru stătea în munte şi sporise în frica lui Dumnezeu, la locul acela, în păr- 
țile marelui Antonie. Şi mulți, din cuvintele lui şi din fapte, se foloseau. Deci, aşa 
aflându-se el, l-a pizmuit vrăjmaşul împotriva tuturor faptelor lui cele bune şi i-a 
strecurat în minte una ca aceasta: "Luând tu frica lui Dumnezeu, nu ţi se cade ţic, 
ca să-ţi slujească alţii, nefiind tu vrednic ca să slujeşti altora, ci te scoală de-ţi 
slujeşte măcar ţie însuţi. Drept aceea, dar, să mergi şi să-ţi vinzi coşniţele tale în 
cetate şi să-ţi cumperi cele trebuincioase ţie, apoi să te întorci la linişte şi să nu pui 
această greutate asupra nici unuia". 

Insă, aceasta îl sfătuia pe dânsul înşelătorul, pizmuindu-i liniştea lui, îndeletnicirea 
cea bună spre Dumnezeu şi spre folosul multora, pentru că, de pretutindeni, vrăj- 
maşul se sârguieşte a ne vâna. 


Deci, el care fusese cândva minunat, vestitul şi lăudatul pustnic, ca la un gând bun, 
supunându-se, a ieşit din chilia sa. Dar, nu era iscusit întru cele multe meşteşuguri 
ale diavolului; că mult vorbind cu o femeie, şi aflându-se într-un loc pustiu şi 
urmărit de diavolul, din neluare aminte, a căzut cu dânsa în păcat. Apoi, îndată, 
aducându-şi aminte că s-a bucurat vrăjmaşul de căderea lui, a căzut întru 
deznădejde, de vreme ce întristase pe Duhul Sfânt, pe îngeri şi pe Sfinţii Părinţi, 
dintre care mulţi prin cetăţi au biruit pe vrăjmaşul. 


Și se întrista de acestea foarte, neaducându-şi aminte că Domnul gata este să dea 
putere celor ce nădăjduiesc spre Dânsul şi, uitând de tămăduirea greşeli, voia să se 
arunce pe sine spre moarte, în repejunea râului, spre desăvârşita bucurie a 
diavolului. 


Dintr-o mare durere sufletească ca aceasta, i-a slăbit şi trupul. Și, de nu i-ar fi 
ajutat lui Milostivul Dumnezeu, ar fi murit fără de pocăință, spre bucuria dracilor. 


Însă, mai pe urmă, venindu-şi întru sine, gândea cum ar putea să arate mai multă 
osteneală în pocăință şi în grea pătimire, ca să milostivească pe Dumnezeu, prin 
lacrimi şi prin tânguire. Deci, s-a dus iarăşi la chilia sa şi zăvorându-şi uşile, a 
început a plânge, aşa cum ar plânge deasupra unui mort şi a se ruga lui Dumnezeu, 
postind şi priveghind cu sârguinţă, până şi-a topit trupul său de tot. 


Iar fraţii, după obicei, au început a veni la dânsul, pentru folosul lor şi băteau în 
uşă. 


lar el le răspundea: "Nu veţi putea deschide, pentru că am dat făgăduinţă lui 
Dumnezeu, ca să mă pocăiesc un an": Şi le zicea: "Rugaţi-vă pentru mine, 
nevrednicul”. 


Iar altceva nimic nu le răspundea, ca să nu se smintească, auzind de căderea lui în 
păcat, pentru că era la dânşii cinstit foarte şi mare între călugări. 


Deci, s-a împlinit anul, pocăindu-se cu dinadinsul. lar spre ziua Paştilor, în noaptea 
învierii, întocmind o candelă dintr-un vas, a îngrijit-o şi a umplut-o cu untdelemn şi 
încă, de seară a început să se roage, zicând: "Îndurate şi milostive Doamne, Cela ce 
voieşti ca să se mântuiască toți păcătoşii şi la cunoştinţa adevărului să vină, la 

Tine am scăpat, Mântuitorule al sufletelor noastre. Miluieşte-mă pe mine, cela ce 
mult Te-am mâniat şi, spre bucuria vrăjmaşului, multe rele am făcut şi, iată, că 
mort sunt, ascultând la vrăjmaşul, iar Tu, Cela ce pe cei necuraţi şi nemilostivi îi 
miluieşti, înveți a milui pe aproapele milostiveşte spre a mea smerenie, că nimic nu 
este cu neputinţă la Tine, că lângă iad s-a pogorât sufletul meu. Fă milă cu a Ta 
zidire, că bun eşti, Cela ce, în ziua Învierii celei de apoi, vei ridica trupurile cele 
risipite şi topite, auzi-mă pe mine, că a Slăbit sufletul meu şi mi s-a topit ticălosul 
meu trup, pe care l-am spurcat, dar m-am lipit spre frica Ta şi, sculându-mă, am 
îndrăznit a schimba păcatul în pocăință. 


Două păcate am: căderea şi deznădăjduirea. Înviază-mă pe mine, cel sfărâmat. Şi 
porunceşte ca din focul Tău să se aprindă această candelă, ca, aşa, să primesc 
încredințare de milostiva Ta iertare, cea cu îndurare. Apoi, în cealaltă vreme a 
vieții ce-mi vei dărui, voi păzi poruncile Tale şi frica Ta nu o voi părăsi. Ci, mai cu 
dinadinsul, decât până acum îţi voi sluji Ție.” 


Și acestea zicând, în noaptea Sfintei Învieri, cu lacrimi multe grăind, s-a sculat ca 
să vadă dacă 1 s-a aprins candela. Şi, văzând că nu i s-a prins, iarăşi căzând cu faţa 
la pământ se ruga Domnului zicând: "Știu Doamne, că după nevoința mea era să 
fiu încununat, dar, nepăzindu-mi eu cărările mele, m-am tras mai mult spre dul- 
ceala trupească şi m-am aruncat în munca celor necuraţi. Deci, milostiveşte-te, 
Doamne, că, iată, iarăşi mărturisesc bunătăţii Tale păcatul meu cel rău înaintea 
tuturor îngerilor şi drepţilor şi, de nu s-ar sminti oamenii, apoi şi înaintea a toată 
lumea aş mărturisi căderea mea în păcat. Miluieşte-mă pe mine cel ce mă 
mărturisesc Ţie, ca şi pe alții să-i învăţ, Doamne înviază-mă pe mine." 


Aşa, de trei ori rugându-se, a fost auzit. Şi, sculându-se, şi-a aflat candela luminos 
arzând şi s-a bucurat mult întru nădejde, că i-a dat lui adeverire Dumnezeu. Şi se 
minuna şi de darul lui Dumnezeu cel atât de mare şi de milostiva Lui iubire de 
oameni. Şi se veselea cu duhul că l-a încredinţat pe el Dumnezeu de iertarea 
păcatului său, auzindu-i smerita lui rugăciune şi zicea: "Mulţumesc Ţie, Doamne, 
că în această vremelnică viață m-ai miluit pe mine, nevrednicul, prin semnul 
acesta mare şi nou, dându-mi mie îndrăzneală către Tine. Că ierţi, cu milostivire, 
sufletele cele zidite de Tine”. 


Aşa petrecând el întru mărturisire, a răsărit ziua şi, veselindu-se în Domnul, a uitat 
de trupeasca hrană, în ziua aceea, de bucurie. lar focul din candela aceea l-a păzit 
în toate zilele vieţii sale, adăugând într-însa untdelemn, ca să nu se stingă. 

Și iarăşi, a petrecut în dânsul Duhul lui Dumnezeu, fiind ştiut de toţi şi tuturor de 
folos. 


Iar, când a fost să se ducă din viaţa aceasta, i s-a arătat lui de la Dumnezeu, de mai 
înainte, ceasul sfârşitului său şi şi-a dat cu pace sufletul în mâinile lui Dumnezeu, a 
căruia este slava, în vecii vecilor. Amin. 

Sfântul Isidor şi Sfântul Chiril, patriarhul Alexandriei 


Întru această zi, cuvânt despre Sfântul Chiril, patriarhul Alexandriei. 


Sfântul acesta Chiril, om fiind, măcar că era atât de înaintat în sfinţenie, avea încă 
oarecare patimă omenească, dar a îndreptat-o pe aceasta în chip minunat. Ascultaţi 
care era patima şi îndreptarea ei: Fiind marele Chiril rudenie şi nepot patriarhului 
Teofil, vrăjmaşul Sfântului loan Hrisostom şi crezând adevărate toate mincinoa- 
sele învinuiri care le grăia unchiul său Teofil contra Sfântului loan Hrisostom, nu 
din răutate, ci din prea mare încredere în unchiul său, fericitul Chiril se pornise şi 
el asupra sfințitului şi dumnezeiescului Hrisostom, având mânie asupra lui, nu 
numai când acesta trăia, ci şi după moartea lui. Pentru aceasta, nu voia nici să-l 
pomenească în pomelnicele celorlalți patriarhi, precum era şi este obiceiul. 


Deci, Apotic, atunci patriarh al Constantinopolului, a scris către fericitul Chiril o 
scrisoare, arătând că şi el a fost o vreme vrăjmaşul lui Hrisostom, dar, mai pe urmă, 
cunoscând nevinovăția şi curăţia acelui bărbat sfânt, s-a pocăit de greşeala lui şi a 
pomenit numele lui Hrisostom împreună cu ceilalți Sfinţi, şi-l sfătuia frăţeşte pe 
Sfântul Chiril, să scrie numele lui Hrisostom în pomelnice şi să-l pomenească. 


Însă Chiril nu-l asculta, nevoind să defaime sinodul ţinut împotriva lui Hrisostom, 
pe vremea unchiului său Teofil. A mai scris către Chiril patriarhul şi Sfântul 
Isidor Pelusiotul, ca unul ce-i era rudenie şi mai bătrân cu vârsta, sfătuindu-l că 
nu Se cuvine a judeca pe cineva din oameni, până nu va cerceta el singur 
amănunţit pricina şi greşeala omului aceluia. 

Încă şi altă epistolă a mai scris Sfântul Isidor către Chiril, în care-i zicea: "Mă 
numeşti că sunt părintele tău şi mă tem de osândă. Ascultă-mă pe mine, Să nu te 
osândeşti şi tu de Dreptul Judecător, Cel ce nu caută la faţă, leapădă-ţi mânia 
asupra celui mort şi nu tulbura Biserica celor vii, pricinuindu-i nelinişte”. 


Sfântul Isidor 


Deci, citind scrisorile Sfântului Isidor, a început fericitul Chiril a se îndrepta şi a-şi 
cunoaşte greşeala. 


Sfântul Chiril, arhiepiscopul Alexandriei 


Dar s-a îndreptat desăvârşit, având un vis ca acesta: ] s-a arătat sfântul, că se află 
într-un loc de negrăită frumuseţe şi bucurie. Vedea acolo pe Avraam, Isaac şi 

Iacob şi Sfinţi mulţi din Legea veche şi din cea nouă a Evangheliei. Și a văzut în 
acel loc o Biserică luminată, de neîntrecută frumuseţe, iar înăuntru popor mult, 
care cânta o dulce cântare. Şi, intrând sfântul în biserică, s-a umplut cu totul de 
bucurie şi de dulceaţă în inima sa, că vedea pe Doamna noastră, Născătoarea de 
Dumnezeu, de îngeri mulţi înconjurată şi strălucind de negrăită slavă. Mai vedea 
acolo şi pe Sfântul loan Hrisostom, stând aproape de Născătoarea de Dumnezeu, 
cu mare cinste şi strălucind cu minunată lumină, ca un înger al lui Dumnezeu, 
şi ținând în mâini cartea învățăturilor sale. Și mai erau şi alți bărbaţi slăviţi, 
mulțime, care stăteau cu dânsul ca nişte slujitori, înarmaţi toți, ca şi când aveau 
de dat o luptă oarecare. 


Deci, dorea fericitul Chiril să se închine Stăpânei, Născătoarei de Dumnezeu şi, 
pornind, a alergat spre ea ca să-i facă închinăciune, dar îndată Sfântul loan, 
împreună cu purtătorii săi de suliţi, au alergat cu mânie împotriva lui şi nu 
numai că l-au oprit de a se apropia de Maica Domnului, dar şi din biserica aceea 
l-au izgonit. 


Şi cum Stătea Sfântul Chiril, frământând întru sine mânia sa contra Sfântului 
Ioan Hrisostom, care-l izgonise din biserică, iată, a auzit pe Stăpâna noastră, 
Născătoarea de Dumnezeu, mijlocind către Sfântul loan, ca să-l ierte şi să nu-l 
onească din biserica aceea, zicând: 


Dar loan se arăta că nu primea să-l ierte. 


Atunci, Preasfânta Născătoarea de Dumnezeu, a zis către Sfântul loan: 


Acestea auzindu-le Hrisostom de la Născătoarea de Dumnezeu, îndată S-a îm- 
blânzit şi, chemându-l înlăuntru a îmbrăţişat pe Sfântul Chiril, ca un prieten pe 
prietenul său, şi cu dragoste îl săruta. Și astfel, s-au împăcat şi s-au împrietenit 
sfinţii amândoi, în visul acela, prin mijlocirea Născătoarei de Dumnezeu. 


Deci, Sfântul Chiril, deşteptându-se şi socotind în amănunt acest vis, s-a pocăit 
mult şi Singur se certa pe sine, pentru o patimă deşartă şi nesocotită împotriva 
unui bărbat sfânt şi bineplăcut lui Dumnezeu. Şi, adunând îndată pe toţi 
episcopii Egiptului, a făcut mare sărbătoare lui Hrisostom, a scris numele lui în 

diptice şi-l pomenea împreună cu sfinţii cei mai mari şi în fiecare an îl fericea pe 
el cu cuvinte de laudă. Şi aşa s-a ridicat pata aceasta de pe sfinţenia Sfântului 
Chiril. 


Extras din: Proloagele - Pomenirea celor între Sfinţi, părinţii noştri Atanasie şi 
Chiril, patriarhii Alexandriei (18 ianuarie) 

Sfântul Nicolae Velimirovici - Proloagele de la Ohrida - Pomenirea cuviosului 
Isidor Pelusiotul 


că 
Sfintul Nicolae Velimirovici $ 
APO A 


. 


: Vol] 
lanuaric - lunie 


Isidor era de neam egiptean, fiul unei familii de vază şi rudă a patriarhilor Alexan- 
driei Teofil şi Chiril. După săvârşirea în întregime a celor mai înalte studii [sec- 
lare] ale acelor vremi, el nu a mai luat în seamă slava şi bogăţiile lumești, ci a ales 
să se închine total vieţii duhovniceşti şi iubirii lui Hristos. A fost un mare şi înflă- 
cărat apărător şi tâlcuitor al credinţei ortodoxe. 


După afirmaţiile istoricului Nichifor, Sfântul Isidor a scris mai mult de zece mii de 
scrisori către diverşi corespondenţi, în care pe unii îi certa, pe alţii îi sfătuia, iar pe 
alții îi mângâia şi îi povăţuia în viaţă. 


In una din scrisori Sfântul Isidor scrie: „Este mai important să-i înveţi pe alţii prin 
trăirea propriei vieţi decât prin multă elocinţă." 


Iar în alta, el spune: „Oricine doreşte să-şi sporească virtuțile, să le socotească el 
însuşi MICI şi atunci ceilalţi i le vor vedea cu siguranţă mari." 


Principiul de aur al Sfântului Isidor era acesta: „Mai întâi fă şi numai după 
aceea învaţă pe alţii cum se face, după exemplul Mântuitorului Hristos.” 

În vremea sălbaticei prigoniri a Sfântului loan Gură de Aur, când tot poporul era 
împărțit în două tabere, una pentru, iar cealaltă contra Sfântului loan, Sfântul Isi- 
dor, acest mare stâlp al Ortodoxiei, s-a aflat în întregime de partea Sfântului loan. 
EI i-a scris patriarhului Teofil [rudenia sa], arătându-i ce mare luminător al Bise- 
ricii este Sfântul loan Gură de Aur şi rugându-l să nu-l mai urască pe acesta. 


Sfântul Isidor a trăit mult şi a lucrat imens, slăvindu-L. pe Hristos Dumnezeu cu 
viaţa şi cu scrierile lui. 


Sfântul Isidor s-a mutat la locaşurile cereşti la anul 436 după Hristos. 

Sfântul cuvios Isidor Pelusiotul, Egipt (4 februarie) 


Acesta era de neam egiptean, fiul unei familii de vază şi rudă a patriarhilor Alexan- 
driei Teofil şi Chiril. 


După săvârşirea studiilor înalte ale acelor vremi, el nu a mai luă în seamă slava şi 
bogăţiile lumești, ci alese să se închine în întregime vieţii duhovniceşti şi iubirii lui 
Hristos. 


A fost un mare şi înflăcărat apărător şi tâlcuitor al credinţei ortodoxe. 
Sfântul Isidor a scris 2012 epistole de-a lungul a 40 de ani (393-433), reprezentând 
una dintre cele mai mari colecţii trimise în antichitate. In acestea, pe unii îi mustra, 


pe alţii îi povăţuia, iar pe alţii îi mângâia şi le dădea nădejde. 


Fotie îl aşază pe Isidor printre marii scriitori creştini epistolari, alături de Sfântul 
Vasile cel mare şi de Sfântul Grigorie de Nazianz. 


In una din scrisori Sfântul Isidor scrie: „Este mai bine să înveţi prin vieţuirea în 
fapte bune decât să propovăduiești cu graiuri meşteșugite.” 


Iar în alta spunea: „De voieşte cineva ca faptele sale cele bune să pară mari, atunci 
să le socotească mici și atunci de bună seamă ele însele se vor vădi pe sine mari.” 

Intâia pravilă şi cea mai de preţ a Sfântului Isidor era aceasta: „Mai întâi făptuieşte 
şi mai pe urmă învață, după pilda Domnului nostru lisus Hristos.” 


În vremea prigonirii Sfântului loan Gură de Aur, când tot poporul era împărţit în 
două tabere, una de partea sfântului, iar cealaltă potrivnică lui, Sfântul Isidor, acest 
mare stâlp al Ortodoxiei, a stat de partea Sfântului loan Gură de Aur. EI a scris 
patriarhului Teofil că Sfântul loan Gură de Aur este o mare făclie a Bisericii, ru- 
gându-l să oprească prigoana lui. 


în : > 


E poa i log d Îi a cp 
Sfântul ierarh loan Gură de Aur, arhiepiscopul Constantinopolului (pomenit la 
27 ianuarie, 30 ianuarie, 14 septembrie și 13 noiembrie) 


Sfântul Isidor a trăit mult şi a făptuit multe, slăvind pe Hristos Dumnezeu cu viaţa 
şi cu scrierile sale. Mutarea sa la locaşurile cereşti se petrecu la anul 436. 


O parte din epistolele Sfântului cuvios Isidor Pelusiotul pot fi aflate în: 

Sfântul Isidor Pelusiotul - Epistole 


Epistola 322 a Sfântului Isidor Pelusiotul. Către citeţul Timotei - Nu trebuie să ne 
certăm cu inculții 


Aşa cum nu este sigur să meargă cineva într-un loc pustiu împreună cu un certăreţ 
violent, tot aşa nu este uşor să-i dea cineva sfaturi pedagogice unui incult. Pentru 
că certăreţul se va folosi de toată puterea sa acolo în deşert, dacă se spune sau se 
face ceva care nu-i convine, în vreme ce incultul, dacă nu i se spun toate în acord 
cu nivelul ignoranței sale, respinge orice lucru de pe faţa pământului, şi cuvintele 
filosofice şi pe oamenii împodobiţi cu virtuţi. 


De obicei se întâmplă ca prostia să fie prezentă în cel necopt şi să o găseşti acum 
conducând peste tot. O vei întâlni în biserică, în societate, în împărăție şi din cauza 
aceasta au fost provocate atâtea rele şi slugărnicia a pus stăpânire pe stat de la un 
capăt la altul. Să-l suporţi, aşadar, pe cel fără de minte cu curaj, deoarece cu 
mulţumire îi tolerezi pe ignoranţi, aşa înţelept cum eşti, cu harul Domnului. 


Sursa: Sfântul Isidor Pelusiotul, Epistole, Volumul I, Editura Egumeniţa, 2013, 
p..225 

Sfântul cuvios Isidor Pelusiotul - Cum să biruim iubirea de arginți 


A face răul este lucru mai vrednic de jale decât a îndura răul 


Dintre oamenii iubitori de agonisire şi asupritori, unii ştiu că păcătuiesc, pe când 
alții habar nu au că păcătuiesc fară vindecare. Fiindcă a nu simţi boala de care eşti 
cuprins este o mare nesimţire, care se încheie prin nesimţirea şi omorârea sufle- 
tească desăvârşită. De aceea, pentru aceştia trebuie mai ales să ne pară rău, fiindcă 
a face răul este lucru mai vrednic de jale decât a îndura răul. Cei ce fac răul sunt 
amenințați de cea mai mare primejdie, pe când paguba celor ce-l suferă priveşte 
numai averea. Pe lângă asta, cei ce fac răul nu simt îndoita lor omorâre, fiindcă 
înţelegerea lor este nedesăvârşită, pruncească. 


Copiii foarte mici nesocotesc lucruri cu adevărat de speriat, vârându-şi adesea 
mâinile în foc; în schimb, văzând o mască goală, o nălucă, se înspăimântă şi se 
cutremură. Ceva asemănător se întâmplă şi cu iubitorii de agonisire: temându-se de 
sărăcie, care nu este de temut, ci mai degrabă slujeşte drept prilej pentru paza 
gândurilor şi cugetarea smerită, pun mare preţ pe bogăţia nedreaptă, care e mai 
cumplită decât focul, fiindcă preface în pulbere şi gândurile, şi nădejdile celor care 
o au. (Cuviosul Isidor Pilusiotul) 


(Cum să biruim iubirea de arginţi, Editura Sophia, Bucureşti, 2013, p. 104) 
Boala iubirii de câștig duce la pieirea sufletului 


Boala cea cumplită şi anevoie de vindecat a iubirii de câştig nu se curmă altfel 
decât dacă cel stăpânit de ea se depărtează de gândul că va găsi câştig acolo unde i 

se pare lui... fiindcă, de fapt, va găsi foarte mare pagubă. lar dacă cineva nu crede 
ce spun eu, are tot temeiul să creadă ceea ce spune Dumnezeiescul Judecător, Care 
a zis: Ce folos este omului dacă va câştiga lumea întreagă, iar sufletul său îl va 
pierde? (Matei 16, 26). Dacă va înceta, puţin câte puţin, să adune şi va începe să 
împartă altora, se va întoarce la sănătatea desăvârşită. (Cuviosul Isidor Pilusiotul) 


(Cum să biruim iubirea de arginţi, Editura Sophia, București, 2013, p. 105) 
Iubirea de arginţi nu cunoaşte odihnă 


Aproape oricare altă patimă îşi are treapta vârstei sale depline, ca să zic aşa; 
cunoaşte şi o vreme a împuţinării puterilor, cunoaşte şi saţ, ajunge singură la sfârşit 
- însă cumplita dragoste de multa agonisire, nefiind înnăscută, ci adusă în suflet de 
undeva din afară, nu cunoaşte istov, nu ştie de veselie, nu i se împuţinează puterile, 
nu se satură, ci întotdeauna se străduie să devină mai tânără şi mai samavolnică. 
Întrucât, nu cu alte patimi, ci cu sine însăşi se întrece şi se sileşte să se biruie pe 
sine. Mai degrabă va atinge cineva ceea ce este de neatins decât să simtă saturare 
această patimă; tocmai de aceea, socotind câştigul - nu ştiu de ce - drept împuţinare 
şI micşorare, înteţeşte foc tot mai mare care, zic unii, s-a atins şi de sufletul tău. 
Aşadar, stinge-l mai repede - iar dacă nu-l vei stinge, şi aici vei duce viaţă care nu 
seamănă a viață, şi dincolo vei fi tras la grea răspundere. (Cuviosul Isidor 
Pilusiotul) 


(Cum să biruim iubirea de arginți, Editura Sophia, Bucureşti, 2013, p. 121) 
Bogăția nedreaptă nu poate cumpăra fericirea 


Dacă, văzând că te îneci în bogăţia nedreaptă, te vei socoti fericit, iar pe cei ce 
filosofează, văzându-i că se luptă cu sărăcia cum s-ar lupta cu o fiară cumplită, să 
ştii că ceea ce crezi despre ei păţeşti de fapt tu. lar dacă nu simţi așa, nu este de 
mirare, fiindcă şi îndrăciţii, făcând în nebunia lor ceea ce fac, se fericesc pe sine, 
iar pe cei sănătoşi îi batjocoresc. 


Toţi cei ce pun deoparte şi strâng bogății sunt săraci, şi chiar mai rău decât toți 
săracii, fiindcă vor fi aruncaţi în mormânt goi, ca hoiturile aruncate în drum. (Cu- 


viosul Isidor Pilusiotul) 


(Cum să biruim iubirea de arginţi, Editura Sophia, Bucureşti, 2013, p. 128) 

Arhimandrit Epifanie Teodoropulos - Necăsătoria: un „munte” mare, uriaş, 
anevoios, greu de izbutit 


E doxologia.ro 


Să ascultăm ce învaţă El despre relaţiile din afara căsătoriei. Legalizând nedes- 

ăsătoriei, ă numai u cuvă â „aude î ivirea, 
facerea căsătoriei, afară numai pentru cuvânt de desfrânare, aude împotrivirea 
protestul ucenicilor Lui: „Dacă astfel este pricina omului cu femeia, nu este de 
folos să se însoare” (Matei 9, 10). Dacă despărțirea este atât de grea, dacă numai 
pentru un singur motiv poate omul să se despartă de femeia sa, atunci nu este de 
folos să vină el la căsătorie. Este mai de preferat să rămână necăsătorit. 


Ce răspunde Domnul la acestea? Că trebuie să vină cineva la căsătorie din pricina 
aceasta sau aceea, de pildă, ca să contribuie la perpetuarea neamului omenesc etc? 
Nu! Răspunsul Lui este ca trăsnetul: „Iar EI le-a zis: Nu toţi pricep cuvântul acesta, 
c1 aceia cărora le este dat. Că sunt fameni care s-au născut aşa din pântecele mamei 
lor; sunt fameni pe care oamenii i-au făcut fameni, şi sunt fameni care s-au făcut 
fameni pe ei înşişi, pentru Împărăţia Cerurilor. Cine poate înţelege, să înţeleagă” 
(Matei 19, 11-12). 


Adică Domnul prezintă necăsătoria ca pe un „munte”. Ca un lucru mare, uriaş, 
anevoios, greu de izbutit. Spune că a evita cineva căsătoria nu este simplu şi uşor. 
Calea necăsătoriei este anevoioasă şi de aceea este practicabilă numai pentru 
puţini, pentru foarte puţini. 


Necăsătoria este un dar al lui Dumnezeu, este o harismă specială a Cerului (sensul 
adânc al acestor cuvinte ale Domnului îl analizează minunat Sfântul Isidor 
Pelusiotul în Epistola 165, astfel: „Cele despre feciorie sus-zise: Nu toţi pricep 

cuvântul acesta, ci aceia cărora le este dat, se spune nu că ar da unora, 
dezmoştenind pe alţii (nu că acelora li se dă Împărăţia Cerurilor ca premiu), ci ca 
să arate, întâi, înclinarea dumnezeiască de care au trebuinţă spre aceasta cei ce se 
nevoiesc cu nevoință mai presus de fire; apoi, că acest sfat pogorât din Cer nu este 
propovăduit ca lege, ci serveşte ca propunere. În al treilea rând, că se dă celor ce 
suferă de înfrânare, celor chemaţi la ofensiva cea de sus, şi celor ce păzesc vistieria 
posturilor şi a privegherilor, şi nu acelora ce îşi satisfac fiara (trupul) prin plăcere şi 
senzualitate. Aşadar, dacă s-ar fi dat în dar, de prisos răsplată. Nici prin har nu s-a 
dat, ci se dă celor ce îşi iau nevoinţa de bunăvoie. Celor ce nu vor, nu li se dă” 
(Migne, „P.Q.”, 78, 1273). 


(Arhimandrit Epifanie Teodoropulos, Familiei ortodoxe, cu smerită dragoste, 
traducere din limba greacă de leroschimonah Ștefan Nuţescu, Editura 
Evanghelismos, Bucureşti, 2003, pp. 39-40) 

Arhimandritul Teofil Părăian - Ce înseamnă să ai duhovnic? 


O sinteză a gîndirii 
Părintelui Teofil 
în 1270 de capete 


Este bine ca cel ce învaţă, să înveţe şi cu cuvântul şi cu viaţa. Sfântul Isidor 
Pelusiotul spune că: „mai bună este viaţa fără de cuvânt, decât cuvântul fără de 
viaţă, dar dacă acestea două se vor uni, se alcătuieşte o adevărată icoană a filo- 
sofiei”. 


Eu cred că un duhovnic adevărat trebuie să fie neapărat şi văzător cu duhul. Dacă 
nu €e şi văzător cu duhul, e improvizat şi e întrebuințat ca un fel de funcționar în 
chestiunea duhovniciei. Eu personal, de exemplu, nu sunt văzător cu duhul şi nici 
nu mă consider că sunt un duhovnic bun, tocmai de aceea, că nu sunt văzător cu 
duhul. Adică eu mă bazez pe ceea ce spune omul, nu pe ceea ce ştiu eu despre el. 
Și-ar trebui să ştiu eu despre el înainte de a-mi spune el. Aşa ar trebui să fie orice 
duhovnic, dar nu ştiu care-i duhovnicul acela care e la măsura aceasta. 


Important este să ceri de la Dumnezeu omul care să te poată ajuta şi, în acelaşi 
timp, să ceri de la Dumnezeu şi smerenia de a-l asculta. 


Cei mai mulți dintre credincioşii noştri nu au duhovnic. Cei care se spovedesc o 
singură dată pe an, în Postul Paştilor, poţi să zici că n-au duhovnic. Unii se 
spovedesc în două minute, poate nici două minute, acela poţi să zici că n-are 
duhovnic! Duhovnic are acela care se orientează, care întreabă, care ştie să 
urmărească o chestiune, care vrea să aibă o soluţie, care ţine legătura cu 

duhovnicul. Dacă nu-i aşa, n-are duhovnic, are un preot la care s-a spovedit şi 
Doamne-ajută! 


(Arhimandritul Teofil Părăian, Veniţi de luaţi bucurie, Editura Teognost, Cluj- 
Napoca, 2001, p. 49) 

Arhimandritul Teofil Părăian - Răul se acoperă cu iubire 


Colecția 


Liman duhounicese 


Părintele Teofil Părăian 


Cubiuea de apteapele 
on ialbrort 


Despre Sfântul Macane Egipteanul se spune, în Pateric, că „s-a făcut dumnezeu 
pământesc”. E un cuvânt extraordinar; de neaşteptat, ai putea zice. Dar se explică 
acest cuvânt prin ceea ce urmează. 


Prin urmare, Sfântul Macarie s-a făcut „dumnezeu pământesc” pentru că, aşa cum 
Dumnezeu acoperă lumea, aşa acoperea şi el păcatele pe care le vedea, ca şi când 
nu le-ar fi văzut, şi cele de care auzea, ca şi când nu ar fi auzit de ele. 


Exact aşa face iubirea: este acoperitoare. Era la noi la mănăstire un părinte tare bun 
- Dumnezeu să-l odihnească! - care spunea că el ne acoperă pe noi, iar eu, glumind, 
îi spuneam: „Da, părinte, aţi putea fi numit călugărul Copernic”. Ei, fiecare dintre 
noi trebuie să fim precum „călugărul Copernic”, şi, dacă avem dragoste, chiar 
suntem aşa. 


Sfântul Isidor Pelusiotul spunea că răul trebuie să-l scrii pe apă. Aşa cum nu poţi 
scrie pe apă, aşa trebuie să nu mai scrii în minte răul pe care ţi l-a făcut cineva şi să 
fii „acoperitor de păcate”. 

(Arhimandrit Teofil Părăian, lubirea de aproapele - ajutor pentru bucuria vieții, 
Editura Doxologia, lași, 2014, pp. 15-16) 

Îngerul păzitor văzut de Sfântul Paisie Aghioritul 


Odoxologia.ro 


Odată Starețul a povestit: „Era în ziua Sfântului Isidor Pelusiotul. Treceam printr-o 
perioadă cu multe supărări şi de aceea aveam dureri mari de cap. Din cauza 
tensiunii ridicate mi se zbătea un ochi şi mă primejduiam să fac comoţie cerebrală. 
Simţeam ca şi cum cineva mi-ar fi lovit ochiul pe dinauntru cu un ciocan, iar acesta 
voia sa iasă afară. 


Pe la ora 9 seara, pe când stăteam întins pe pat, am văzut un înger foarte frumos, cu 
chipul ca al unui copil de doisprezece ani şi care mi s-a părut că a ieşit din mine. 
Părul lui era foarte blond şi ajungea până la umeri. Mi-a zâmbit şi mi-a atins uşor 
ochii cu mâna. Îndată mi-a dispărut toată rnâhnirea și mi-au încetat durerile. Am 
simțit atâta dulceaţă, încât preferam să sufăr din nou, numai să mai văd o dată pe 
îngerul meu păzitor...”. 


(Ieromonahul Isaac, Viaţa cuviosului Paisie Aghioritul, Editura Evanghelismos, 
p. 236) 

Pr. Silviu Cluci - Odoarele Mănăstirii Filoteu — Athos 


Pelerinii care ajung la Mănăstirea Filoteu din Muntele Athos au binecuvântarea de 
a se închina la Icoana făcătoare de minuni a Maicii Domnului „Dulcea sărutare” 
(Glykophilousa), dar şi la moaştele câtorva sfinţi. 


Printre obiectele de mare valoare duhovniceasca păstrate în Mănăstirea Filoteu se 
află o părticică din lemnul Sfintei Cruci dăruită mănăstirii de Ștefan Duşan (1347), 
mâna dreaptă a Sfântului loan Gură de Aur, închinată la Filoteu de împăratul 
Andronic al II-lea cel Bătrân (1282-1328) în iulie 1284, piciorul Sfântului 
Pantelimon şi părți din Sfintele Moaşte ale Sfinţilor Isidor Pelusiotul, Haralambie, 
Paraschevi şi Marina. 


În mănăstirea de maici a Sfinţilor Arhangheli din Insula Tasos, metoc al Mănăstirii 
Filoteu, se află o parte dintr-un Cui de la Răstignirea Domnului, dăruit mănăstirii 
de împăratul Nichifor Votaniatis. 

orthodoxwiki - Isidor Pelusiotul 


Cuviosul și de Dumnezeu purtătorul Părintele nostru Isidor Pelusiotul a fost 
călugăr în deşerturile Egiptului. S-a aşezat pe muntele Pelusion, locul împlinirii 
celor mai multe din nevoinţele sale. A trecut la Domnul în preajma anului 436. 
Biserica îl prăznuieşte pe 4 februarie. 


Viaţa 


Isidor era egiptean din naştere, provenind dintr-o familie de vază din Alexandria. 
Intre membrii familiei sale s-au numărat mai mulţi Patriarhi ai Alexandriei, între 
care Teofil şi Chiril. 


A primit o educaţie aleasă în ştiinţele laice ale timpului, dar a plecat din lume fiind 
încă tânăr, lepădându-se de bogăţiile pământeşti şi de slava lumească, râvnind să 
îşi închine întreaga viaţă lui Dumnezeu. 


Pentru scrută vreme a fost profesor de retorică în Pelusion, în Egipt, dar la scurtă 
vreme dragostea lui de Dumnezeu l-a făcut să fugă în pustie, la o viaţă 
pustnicească. 


AAA AAA AAA AAA AAAAAAĂAA 


Xe Xp e e eee 


SA AA AAA AAA AAA AAA AAA AAA 


Xe Xe Xe ee eee eee eX 


După un an de nevoinţe ascetice, s-a întors în cetatea Pelusion, unde a fost 
hirotonit preot. 


După câţiva ani s-a retras la o mănăstire unde şi-a petrecut tot restul vieţii, deve- 
nind mai târziu şi stareţ al acesteia. 


De acolo a scris mii de scrisori pline de har dumnezeiesc şi de înţelepciune; ni s-au 
păstrat mai bine de două mii dintre acestea. 


In vremea vieţii sale, s-a arătat a fi un înfocat apărător al credinţei ortodoxe, scriind 
(după cum afirmă istoricul Nichifor) mai bine de zece mii de scrisori către diferite 
persoane, mustrând, sfătuind, încurajând, alinând şi povăţuindu-i. 


Când Sfântul loan Gură de Aur, arhiepiscop de Constantinopol era persecutat, iar 
locuitorii cetăţii se împărțiseră în două facţiuni, una de partea Sfântului şi cealaltă 
împotriva lui, avva Isidor i-a luat partea Sfântului loan. I-a scris Patriarhului 
Teofil, adversar al Sfântului loan, că Patriarhul Constantinopolului era o mare lu- 
mină a Bisericii şi l-a rugat să nu-l duşmănească pe arhiepiscopul constan- 
tinopolitan exilat. 


Citate 
După unele din multele sale scrisori, se spune că Sfântul Isidor a zis: "E mai 
important să înveţi printr-o viaţă de fapte bune decât să propovăduieşti cu cuvinte 


alese." 


"Dacă cineva doreşte să aibă mari virtuţi, să le considere mici pe cele pe care le 
are, lar acelea se vor arăta mari, fără îndoială." 


"Întâi făptuieşte şi apoi povăţuieşte, după pilda lui lisus, Domnul nostru." 
"Viaţa fără cuvânt e mai bună decât cuvântul fără viaţă. Căci ea şi tăcând e folo- 
sitoare; cuvântul şi strigând supără. Dacă se întâlnesc cuvântul şi viaţa, desăvârşesc 
un simbol al întregii filosofii." 

Imnografie 
Tropar, glasul al 4-lea: Dumnezeul Părinților noştri, Care faci pururea cu noi după 


blândeţile Tale, nu depărta mila Ta de la noi, ci, pentru rugăciunile lor, în pace 
ocârmuieşte viața noastră. 

Tropar, glasul al 8-lea: Întru tine, Părinte, cu osârdie s-a mântuit cel după chip; 
căci luând Crucea, ai urmat lui Hristos; şi luptând, ai învăţat să nu se uite la trup, 
căci este trecător; ci să poarte grijă de suflet, de lucrul cel nemuritor. Pentru 
aceasta şi cu îngerii se bucură, prea cuvioase Părinte Isidore, duhul tău. 


Condac, glasul al 4-lea: Alt luceafăr aflându-te pe tine Biserica, întru sine, şi 
luminându-se cu strălucirile cuvintelor tale, strigă către tine: Bucură-te, prea 
fericite, de Dumnezeu înţelepțite Isidore. 


Iconografie 


Dionisie din Furna arată că Sfântul Sfinţit Isidor Pelusiotul se zugrăveşte ca un 
bătrân cuvios, cu barba ascuţită, purtând un înscris care zice: „Dacă cineva a urât 
lumea, acesta a scăpat de cursele vrăjmaşilor”. (Erminia picturii bizantine, Sophia, 
Bucureşti, 2000, p. 159, 197). 

Întru tine, părinte, cu osârdie s-a 
mântuit cel după chip; că, luând 
crucea, ai urmat lui Hristos; și 
lucrând, ai învăţat să nu se uite 

la trup, căci este trecător; ci, să 
poarte grijă de suflet, de lucrul 
cel nemuritor. Pentru aceasta / 
și cu îngerii împreună se G /// 
bucură, Preacuvioase 
Părinte Isidor, duhul tău. 

